Počelo Prvenstvo centralne Srbije u šahu - KRAGUJEVAČKI SPORT\nDanas je u kragujevačkom hotelu „Šumarice“ otpočelo Prvenstvo centralne Srbije u šahu, na kome će 67 šahista i šahistkinja pokušati da se izbore za plasman na šampionat države.\nSimboličnim povlačenjem prvog poteza u partiji između Šorgića i Kovačevića, predsednik skupštine Šahovskog saveza centralne Srbije Obren Ćetković otvorio je ovaj veoma jak turnir, koji je okupio čak deset velemajstora i sedam međunarodnih majstora.\nMeđu učesnicima su i šahisti „Radnički-Vodovoda“ Goran Pavlović, Nikola Radovanović, Boroljub Zlatanović, Bojan Jovanović i Zoran Novoselski, koji će takođe pokušati da izbore plasman na državno prvenstvo.\nPartije se u hotelu „Šumarice“ igraju svakog dana od 16 časova, izuzev poslednjeg kola, koje je na programu u nedelju 15. marta od 10 časova.\nPlasman na šampionat države obezbediće četiri najbolje plasirana igrača.


Vrijedna donacija tiflotehničkih pomagala kompanije Energean članovima Organizacije slijepih za Bar i Ulcinj | Orslibrul.org\n22.oktobra je u prostorijama Organizacije slijepih za Bar i Ulcinj održana svečanost povodom uručenja vrijedne donacije od kompanije „Energean”. Riječ je o donaciji tiflotehničkih pomagala za osobe bez vida i slabovide osobe koja obuhvata ručne satove, mjerače tjelesne temperature i indikatore tečnosti u čaši. Ova pomagala koja saopštavaju informacije putem zvučnih poruka olakšavaju funkcionisanje članova Organizacije u njihovom svakodnevnom životu.\nPredsjednik Organizacije slijepih za Bar i Ulcinj Veselin Joketić, zahvalio se na donaciji tiflotehničkih pomagala za članove organizacije rekavši da su donirana pomagala bila neophodna osobama sa smetnjama vida, za njihov samostalan i nezavisan život. Razvojem tehnologija, razvija se i širi spektar kvalitetnih pomagala koja imaju za cilj da olakšaju svakodnevnicu osobama oštećenog vida i da omoguće samostalno življenje. Naša Organizacija realizuje aktivnosti u najrazličitijim oblastima djelovanja, a sve u namjeri da kvalitet života osoba sa smetnjama vida, naših članova i članica, bude što bolji, bez obzira na njihove životne okolnosti, ili lična svojstva, osobine, interesovanja, opredjeljenja, ili životni standard.\nDonaciju članovima Organizacije slijepih uručio je Petar Djurović generalni direktor kompanije „Energean Montenegro LTD.” Koji je tim povodom izjavio:\n“Ponosni smo na našu saradnju sa Organizacijom slijepih Bara i Ulcinja i vjerujemo da će ova donacija poboljšati kvalitet života i inkluzivnost članova Organizacije. Inkluzivnost svih članova društva je u srcu Energeanovog ETHOS-a i naš je glavni prioritet da pokušamo da zadovoljimo potrebe institucija, organizacija i zainteresovanih strana koje podržavaju ciljeve održivog razvoja Ujedinjenih nacija. Dijelimo zajedničku viziju svijeta u kojem svaka zemlja uživa fer, inkluzivan i održiv ekonomski rast.”\nPredhodnoPrevious post:Održana završna konferencija projekta “Recimo NE diskriminaciji u pristupu informacijama osoba oštećenog vida”SledećeNext post:Uspješno okončan projekat Servis socijalnih usluga podrške za život u zajednici


UDRUŽENJE LAĐARA: Sportisti na Dunavu u Novom Sadu ugroženi jer ne postoje znaci zabrane podizanja talasa – Portal NA VODI\n23. 09. 2019. 23. 09. 2019. milosMALI2001 0 Comment Brodsko zvono, Ljudi sa vode Dunav, Novi Sad, Sportovi na vodi, Upozorenje\nU saopštenju Udruženja lađara Srbije se upozorava da bi u Novom Sadu na Dunavu trebalo postaviti dodatne bove i znakove zabrane podizanja talasa, jer brodovi često ne smanjuju brzinu i visokim talasima ugrožavaju veslače.\nKako navode u ovom Udruženju, u Novom Sadu ima brojnih sportova na vodi, od nautičara rekreativaca do olimpijskih reprezentativaca. Treninzi se odvijaju od nautičkog kluba “Danubius 1885” pa do Kamenjara, a pri nižim vodostajima pojavljuje se sprud u zoni Štranda i veslačkog kluba te brodovi često ne smanjuju brzinu i visokim talasima ugrožavaju veslače.\n“Problem bi se jednostavno rešio postavljanjem još jedne zelene bove ispod Mosta slobode i postavljanjem znakova zabrane podizanja talasa od Kamenjara do Žeželjevog mosta. Iste znakove zabrane podizanja talasa bi trebalo postaviti i u zonama skelskih prelaza u Banoštoru i Futogu“, navode u ovom Udruženju.\nDodaje se da je u interesu zaštite ljudi i imovine da inspekcija plovidbe razmotri ove predloge.\nIzvor:  Udruženje lađara Srbije\nTokom poslednja dva veka Dunav postao kraći\n06. 08. 2019. 18. 09. 2019. milosMALI2001\nOstrvo koje krije tajnu dugovečnosti\n19. 05. 2020. 19. 05. 2020. milosMALI2001\nBeograd dobija pontone na Savi i Dunavu, radi lakšeg pristajanja turističkih plovila\nNESVAKIDAŠNJI ULOV: Soma od 98 kilograma vratio u Tisu


Tomislav Dokić najbolji odbojkaš u decembru\nObjavljeno 10 januar 2010\nWIENER STADTISCHE SUPER LIGA\nTomislav Dokić, kapiten i korektor Crvene zvezde, proglašen je za najboljeg odbojkaša u decembru u Wiener Stadtische Super ligi, u izboru Sportskog žurnala, Kompanije Wiener Stadtische osiguranje, generalnog sponzora Super lige i Udruženja odbojkaških klubova Prvih liga.\nMiroslav Ristić, član predsedništva UOKPL, predao je Tomislavu Dokiću trofej namenjen najboljem odbojkašu u decembru.\nZoran Jakovljević, direktor poslovnice Wiener Stadtische osiguranja u Gornjem Milanovcu, uručio je Tomislavu Dokiću ček na 500 evra, novčanu nagradu za najbolje odbojkaše meseca u izboru Sportskog žurnala, Kompanije Wiener Stadtische osiguranje, generalnog sponzora Super lige i Udruženja odbojkaških klubova Prvih liga.\nTrofej Tomislavu Dokiću predat je pre utakmice 12. kola Wiener Stadtische Super lige za odbojkaše između Spartaka iz Ljiga i Crvene zvezde. U meču odigranom u dvorani OŠ „Sava Kerković“ u Ljigu, Crvena zvezda je pobedila Spartak sa 3:0, po setovima 25:22, 25:22 i 26:24.\nNAJBOLJI ODBOJKAŠ MESECA U SEZONI 2009/2010:\nOKTOBAR: VLADAN ĐORĐEVIĆ (PARTIZAN)\nNOVEMBAR: KONSTANTIN ČUPKOVIĆ (RADNIČKI KREDI BANKA, KRAGUJEVAC)\nDECEMBAR: TOMISLAV DOKIĆ (CRVENA ZVEZDA)


Opažanje uspeha i neuspeha - Vaš psiholog\nDa li ste znali da u zavisnosti od toga kako opažate razloge (uzroke) svojih sadašnjih uspeha ili neuspeha utičete na vaše buduće uspehe ili neuspehe? Kada ljudi dožive neuspeh, oni teže da sebi objasne zašto su bili neuspešni. Oni tragaju za razlozima, uzrocima neuspeha. Svako ima svoju sopstvenu teoriju zašto u nečemu uspeva ili podbacuje. U zavisnosti od te teorije osoba će preduzimati određene akcije koje će doprineti određenim ishodima u budućnosti.\nIstražujući ovaj fenomen, psiholozi su otkrili da u zavisnosti od toga kako ljudi vide uzroke svojih neuspeha zavisi kako će se osećati nakon neuspeha i kako će se ponašati u budućnosti. Kako izgleda taj proces? Kada osoba konstatuje da je doživela nespeh, ona traga za mogućim uzrocima. Uzroci mogu biti unutrašnji (u samoj osobi) ili spoljašnji (u sredini). Unutrašnji uzroci neuspeha su nedostatak sposobnosti ili nedovoljno zalaganje (nedostatak motivacije), dok su spoljašnji uzroci težina zadatka (problema) i sreća (slučajne okolnosti karakteristične samo za tu specifičnu situaciju). Uzroci se ne razlikuju samo po tome što mogu biti unutrašnji ili spoljašnji, već uzroci mogu biti i stabilni (nepromenljivi) ili nestabilni (promenjilivi u vremenu). Tako kada se ukrste ove dve dimenzije možemo reći da uzrok uspeha ili neuspaha može biti: unutrašnji i stabilan, unutrašnji i nestabilan, spoljašnji i stabilan, spoljašnji i nestabilan.\nRazmotrimo to sada na jednom jednostavnom primeru. Zamislimo studenta koji je pao ispit. Nakon neuspeha on nastoji da sebi objasni uzrok neuspeha. Prema opisanoj tipologiji student može imati četiri objašnjenja toga što je pao ispit: Ja sam glup (unutrašnji-stabilan uzrok), Nisam dovoljno učio (unutrašnji-nestabilan uzrok), zadaci na ispitu su bili preteški (spoljašnji-stabilan), danas nije bio moj dan (spoljašnji-nestabilan). U zavisnosti od toga koju vrstu uzroka student odabere kao objašnjenje svog neuspeha uticaće na to kako će se osećati i šta će preduzeti u budućnosti povodom neuspeha. Ako student neuspeh na ispitu pripiše unutrašnjem-stabilnom uzroku (Ja sam glup), on će se najverovatnije obeshrabriti i očekivati neuspeh i u budućnosti jer nedostatak sposobnosti je nešto što se teško menja. Ako student procenjuje da je glup danas biće glup i u budućnosti jer se inteligencija ne menja značajno tokom vremena. To dalje može dovesti do toga da se student obeshrabri i prestane da uči i ulaže dodatni napor jer ne vidi mogućnost da bude bolji u budućnosti (jer svoj neuspeh pripisuje nedostatku sposobnosti). To će najverovatnije dovesti do budućih nesupeha i odustajanja ili depresivnog afekta. Ako student svoj neuspeh na ispitu pripiše nedovoljnom trudu (untrašnji-nestabilan uzrok) on će najverovatnije nastojati da uloži dodatni trud da savlada dato gradivo ili otkloni prepreke koje mu stoje na putu polaganja ispita. U ovom slučaju student se neće obeshrabriti (već može biti samo nezadovoljan ili frustriran) jer uviđa da može da utiče na uzrok nesupeha (ulaganjem dodatnog napora). Dakle, u ovom slučaju imamo sasvim drugačiji ishod i u pogledu emocionalog reagovanja na neuspeh kao i ponašanja u budućnosti koje je relevantno za buduću uspešnost. Student svoj neuspeh može objasni sebi težinom zadatka. Ako ispit polaže većina studenata onda je ispit lak a ako ga polaže manji broj studenata onda je ispit težak. Ako je ispit težak a a student ga položi on će taj uspeh najverovatnije pripisati sebi (svojoj sposobnosti ili zalaganju) a ako je ispit lak pripisaće ga težini zadataka. Sreća je situacija kada student svoj uspeh ili neuspeh pripisuje promeljivim sredinskim faktorima na koje ne može da utiče. U tom slučaju student će najverovatnije čekati da se pojave optimalni uslovi za polaganje ispita.\nKako različite osobe objašnjavaju sebi svoje neuspehe?\nRazličite osobe imaju različite stilove pripisivanja uzročnosti sopstvenog uspeha ili neuspeha. Osobe sklone depresiji i pesimizmu sklone su da svoje nuespehe pripisuju unutrašnjim i stabilnim uzrocima dok svoje uspehe su skloni da pripisuju spoljašnjim i nestabilnim uzrocima (sreća, okolonosti). Suprotno njima, optimistične i ambiciozne osobe su sklone da neuspehe pripisuju unutrašnjim nestabilnim a uspehe unutrašnjim stabilnim uzorocima.\nKoji je vaš stil objašanjavanja uzroka uspeha i neuspeha?\nDa li ste skloni da se obeshrabrite ili ulažete dodatne napore nakon doživljenog neuspeha? Da li ste pesimistični ili optimistični povodom buduće uspešnosti? Da bi ste odgovorili na ova pitanja otkrijte kod sebe kako obajšnjavate uzroke svojih uspeha i nespeha.


Novi komesar o planu proširenja EU - Progovori o pregovorima\nNovi komesar o planu proširenja EU\nNovoizabrani komesar za proširenje i istočno susedstvo EU Johanes Han u Evropskom parlamentu obrazložiće danas kako namerava da vodi politiku proširenja.\nOn je ranije izjavio da je politika proširivanja "motor reformi, ali tako da svaka zemlja postane članica EU samo ako je za to potpuno spremna".\nPrijema novih članica u EU u idućih pet godina neće biti, naveo je Han koji će u Spoljnopolitičkom odboru EP dati i svoje vidjenje politike susedstva, koja je sada snažno usredsredjena na ukrajinsku krizu.\nHan je, po ustaljenom postupku, već unapred odgovorio na pet pitanja poslanika Evropskog parlamenta i rekao da prilikom odlučivanja o ulasku neke zemlje u članstvo EU "kvalitet mora ići ispred brzine".\nSstaviše, podvukao je Han, "naši gradjani moraju 'svariti' ulazak 13 zemalja u članstvo u poslednjih deset godina, a novih ulazaka u članstvo EU neće biti u idućih pet".\nDodao je da se "nužne duboke reforme mogu sprovesti samo postepeno, uz našu snažnu podršku".\nNovoizabrani komesar EU za proširivanje je podvukao da je on, "u pogledu ključnih poglavlja vladavine prava, rešen da pojača politički dijalog na visokom nivou i angažovanje s tim zemljama, i da se za podstrek reformama iskoriste sve mogućnosti (EU fonda) IPA Dva".\nHan je podvukao da je "nezavisno i profesionalno sudstvo ključno za delovanje vladavine prava, a suštinski je važno i da se uhvati u koštac sa organizovanim kriminalom i korupcijom, uz jasne rezultate u istrazi, pokretanje optužnica i primerene presude".\n"Temeljna prava moraju biti potpuno poštovana u praksi, a ne samo u zakonima... uz uključivanje u društvo manjinskih grupa i sprečavanje diskriminacije - što će, kao prvenstveno važno, biti predočeno i u našim godišnjim izveštajima", objasnio je budući komesar za proširivanje.\n"Mi moramo sve usredsrediti prvenstveno na nova radna mesta, rast i investicije i ključne strukturne reforme", rekao je Han, naglasivši da će "veća sredstva iz IPA Dva biti usmerena tim ciljem, a, zajedno s medjunarodnim finansijskim organizacijama, radićemo da se uveća naš podstrek reformama".\nHan je istakao da će raditi i na tome da se popravi način na koji EU pomaže zemljama koje se pripremaju za prijem, da dostignu ekonomska merila EU i da, "onako kako EU bitno menja poluge svog rukovodjenja ekonomijom, i zemljama koje idu ka EU pruži vanredne poluge za reforme".


Ministrica Turković se sastala sa generalnim sekretarom Svjetske muslimanske lige, razgovarano o pomoći Srebrenici i Memorijalnom centru u Potočarima\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković sastala se 22. marta 2021. godine u Rijadu sa generalnim sekretarom Svjetske muslimanske lige Muhammedom bin Abdul Karim Al-Issaom.\nMinistrica Turković, koja boravi u službenoj posjeti Kraljevini Saudijskoj Arabiji, govorila je o značaju međureligijskog dijaloga u međunarodnim odnosima, te o važnosti da Bosna i Hercegovina bude zemlja iz koje kreću takve inicijative.\nU tom kontekstu, naglasila je važnost Srebrenice, koja ima posebnu simboliku, ali i koja zaslužuje svaku vrstu podrške.\nGeneralni sekretar Muhammed bin Abdul Karim Al-Issa je rekao da se slaže da Bosna i Hercegovina treba biti centar takvih inicijativa i da će uraditi što god može da pomogne Srebrenici i da se očuva sjećanje na genocid.\nNa sastanku je razgovarano i o mogućnostima održavanja konferencije, na kojoj će se usvojiti obavezujuće deklaracije. Također, ministrica Turković i generalni sekretar Al-Issa su razgovarali i o mogućnostima pomoći Srebrenici, ali i radu Memorijalnog centra Potočari.


VESIĆ - POČINjE PROCENA ŠTETE: Grad Beograd najoštrije osuđuje nasilje koje si huligani organizovali sinoć u centru našeg grada | Novosti.RS\n- Ovako su noćas huligani, koje organizuje Đilasov Mlađan Đorđević, uništavali Beograd. Pogledajte kamene kocke koje su vadili kako bi gađali policiju i uništavali Narodnu skupštini Republike Srbije.\n- Pogledajte kako su ove bitange uništile postament skulpture “Igrali se konji vrani” vajara Tome Rosandića postavljene 1939. godine ispred skupštinskog zdanja ondašnje Kraljevine Jugoslavije, a danas Republike Srbije.\n- Grad Beograd je jutros počeo procenu štete. Čim procena bude završena objavićemo je i poslati krivičnu prijavu i prijavu za naknadu štete Prvom osnovnom tužilaštvu u Beogradu. Svaka od ovih bitangi koja je uhapšena i za koju se dokaže da je je učestvovala “u nasilnoj skupini” platiće solidarno ovu štetu - zaključio je on.\nGrad Beograd Goran Vesić protesti Protesti u Beogradu demonstracije ispred Skupštine protesti ispred Skupštine procena štete\nUPOZORIO je da će svako ko se bavi nasiljem dobiti odgovor države i da su ove scene za svaku osudu i da policija trpi veliko nasilje\n10. 07. 2020. u 22:18\nA kako će sve to gospodin Nogo i drugi, koji su sa njime organizovali proteste da plate?


Nakon višegodišnjeg uspešnog poslovanja u oblasti sistema tehničkog obezbeđenja formirali smo firmu Alijans Pro koja je specijalizovana za uvoz i distribucuju opreme za tehničko obezbeđenje objekata, GPS praćenje i solarnih sistema i t.d.\nU ponudi predstavljamo Vam široki spektar CCTV kamera, snimača, komutacijone i prateče opreme, GPS trekera, bežičnih alarmnih sistema i ostalih uređaja proverenog kvaliteta od renomirarih svetskih proizvođaća.\nGPS praćenje objekta:\nGPS trekeri, Pametni satovi Wonlex za GPS praćenje dece, prateća oprema.\nPored toga obavljamo uvoz i distribuciju kompletne solarne opreme off grid i on grid sistema, solarni paneli, PWM i MPPT kontroleri punjenja, solarne gel baterije, AGM baterije, OFF grid i ON grid invertori, za različite grane industrije i domačinstva.\nSva oprema je proverenog kvaliteta od renomirarih svetskih proizvođača, sa garancijom.\nNaš cilj da dugoročno iskustvo u ovoj oblasti prenesem kroz našu ponudu i uslugu. Naša kompanija uspešno se razvijala uporedo sa razvojem novih globalnih trendova i kao jedan od učesnika u oblasti sigurnosnih sistema klijentima pružamo kompletna rešenja i uspešno rešavamo sve poslovne izazove.


Kvalifikacije za Svetsko prvenstvo u fudbalu - Blic Sport\nItalija protiv Češke overava kartu za Brazil\nFudbalska reprezentacija Italije imaće priliku da u meču, koji igra na domaćem terenu protiv Češke, obezbedi plasman na Svetsko prvenstvo u Brazilu 2014. godine.\nModrić: Srbija je kvalitetna, ali je Hrvatska bolja\nFudbalski reprezentativac Hrvatske Luka Modrić rekao je u petak u Beogradu da Srbija ima kvalitetne igrače, ali da je selekcija Hrvatske pokazala da je kvalitetnija ekipa.\nBejl gledao sa klupe poraz Velsa u Skoplju, Belgija učvrstila prvu poziciju u grupi A\nFudbalska selekcija Makedonije ostvarila je pobedu u sedmom kolu grupe A kvalifikacija za Svetsko prvenstvo u Brazilu, gde se nalazi i Srbija, a pogodak za 2:1 koji je doneo tri boda protiv reprezentacije Velsa delo je Aleksandra Trajkovskog deset minuta pre kraja susreta. Belgijanci su u domovinu nova tri boda pošto su na gostovanju savladali Škotsku sa 2:0.\nMijatović za "Blic": Murinja vodim na ćevape\nVideću se s Murinjom u Beogradu, ali ne mogu ja da mu budem domaćin kada je Fudbalski savez Srbije organizator večerašnje utakmice između Srbije i Hrvatske, kaže nekadašnji fudbalski as Predrag Mijatović.


Zeljković na saslušanju: Nisam znao za pretres, bio sam u Beogradu - NTV Arena\nBranislav Zeljković, direktor Instituta za javno zdravstvo Republike Srpske, izjavio je istražiocima da je bio u Beogradu dok je policija vršila pretres u Banjaluci, te da nije ni znao da će biti ispitivan, saznaju “Nezavisne novine“.\n“Rekao je da nije izbjegavao dolazak na saslušanje, te da je 15. septembra imao zakazan pregled u Beogradu i da je zbog toga napustio Banjaluku. Izjavio je da nije znao kada će se vršiti pretres i da će se u to vrijeme ukazati potreba za njegovim ispitivanjem”, otkrivaju naši izvori.\nZeljković je, ističu sagovornici “Nezavisnih novina”, dostavio i medicinsku dokumentaciju, uključujući i izvještaj ljekara specijaliste Univerzitetskog kliničkog centra Srbije, gdje je konstatovano vrijeme prijavljivanja 15. septembar 2021. godine u 17.49 časova, a pregled je trajao 10 minuta.\nRočište Zeljkoviću i trojici osumnjičenih odgođeno za 18 časova\nZbog obimnog materijala na 97 strana i oko 570 dokaza u postupku, ročište Branislavu Zeljkoviću, direktoru Instituta za javno zdravstvo Republike Srpske, i ostaloj trojici osumnjičenih za zloupotrebe prilikom nabavki koje je Institut provodio, odgođeno je za 18 časova.\nKako saznaje RTRS odbrana je tražila pomjeranje jer je smatrala da bi bilo neozbiljno pristupiti ročištu, prije prethodnog upoznavanja sa materijalom.\nTags: branislav zeljkovic, institut za javno zdravstvo, rs, zemlja\nStvorene sve pretpostavke za otvaranje mosta “Bratoljub”\nPočeli radovi na rekonstrukciji škole u Koraju


Slobodan Vasković - Sa druge strane...: Nova koalicija: Izetbegović, Dodik i Čović ruše Sud i Tužilaštvo BiH\nNova koalicija: Izetbegović, Dodik i Čović ruše Sud i Tužilaštvo BiH\nNa nivou Bosne i Hercegovine uspostavljena je neformalna koalicija, koju čine Bakir Izetbegović, Milorad Dodik i Dragan Čović.\nPrva meta nezvanične koalicije su Sud i Tužilaštvo BiH, odnosno odluke ovih pravosudnih institucija u određivanju pritvora Fahrudinu Radončiću, lideru SBB BiH.\nIzetbegović, Dodik i Čović su dogovorili da izvrše snažan pritisak na Ustavni sud BiH da obori odluke Suda BiH, kada narednih dana bude odlučivao po apelaciji Radončićevih branilaca u vezi sa određivanjem pritvora lideru SBB-a.\nPrema mojim izvorima, Izetbegović, Dodik i Čović su saglasni da bi takva odluka Ustavnog suda značila debakl Suda i Tužilaštva BiH, što im je primarni cilj. Sam Radončić im je u cijeloj toj stvari manje bitan.\nSvaki od njih trojice ima velike sopstvene razloge za ovu političku igru, jer je Tužilaštvo BiH u najmanje dva predmeta u svojim istragama stiglo do Dodika, a predmet istraga je i Čović, koji se veoma uplašio rada državnih pravosudnih institucija.\nUkoliko bi Ustavni sud oborio odluke Suda BiH, Izetbegović bi mogao u javnosti da likuje kako je od početka tvrdio da je hapšenje Radončića montiran proces.\nProcjenjuje se da od šest domaćih sudija Izetbegović, Dodik i Čović mogu izvršiti pritisak na njih pet.\nSastanak na kojem je sve dogovoreno održan je prije nekoliko večeri u restoranu „Kaldera“ u Laktašima, a prisustvovali su mu Dodik i Čović.\nRestoran „Kaldera“ vlasništvo je Milenka Čičića, koji je prošle sedmice saslušan u Tužilaštvu BiH u vezi sa utajom oko 2.000.000 KM PDV-a i zloupotrebama oko koncesija.\nUkoliko neformalna koalicija Izetbegović, Dodik Čović uspije u svojim nakanama, sledeći korak je rušenje aktuelnog sastava Savjeta ministara i formiranje nove vlasti na državnom nivou, u kojem bi bio i SNSD.\nPrepreka da se Izetbegović upusti u koaliciju sa Dodikom više nema, jer je Dodik odustao od održavanja referenduma o radu Suda i Tužilaštva BiH, što je, kako se saznaje, sastavni dio platforme narečene neformalne koalicije.


Predsednik Republike Srbije Aleksandar Vučić učestvovao je na sastanku lidera zemalja učesnica Brdo-Brioni procesa, koji je održan na Brdu kod Kranja, 3. juna 2017. godine.\nU okviru sastanka lidera iz regiona organizovan je i susret ministara inostranih poslova zemalja učesnica Brdo-Brioni procesa, kome je prisustvovao v.d. predsednika Vlade i ministar spoljnih poslova Republike Srbije Ivica Dačić.\nLideri iz regiona na Brdu kod Kranja su, na poziv domaćina Brdo-Brioni procesa, predsednika Slovenije B. Pahora i predsednice Hrvatske K. Grabar-Kitarović, razgovarali o evropskim perspektivama regiona, situaciji u regionu i pitanjima koja opterećuju međusobne odnose. Plenarnom sastanku lidera pridružili su se i ministri inostranih poslova iz regiona, koji su se tokom odvojenog susreta koji su imali bavili sličnim temama.\nPredsednik Republike Srbije A. Vučić, na marginama sastanka lidera, imao je bilateralne susrete sa predsednikom Nemačke F.V. Štajnmajerom, članom Predsedništva Bosne i Hercegovine D. Čovićem, predsednikom Makedonije Đ. Ivanovim i specijalnim izaslanikom Ministarstva inostranih poslova Francuske za ekonomsku saradnju sa zemljama Zapadnog Balkana A. Rišarom.\nV.D. predsednika Vlade i ministar spoljnih poslova R. Srbije I. Dačić, na marginama sastanka lidera, susreo se sa ministrom inostranih poslova Slovenije K. Erjavecom - koji je zajedno sa hrvatskim kolegom D. I. Štirom i uputio pozive ministrima iz regiona za učešće na skupu, kao i sa ministrom inostranih poslova Makedonije N. Dimitrovim.


Cvijanović: Sve obaveze ispunjene, ne odustajemo od planiranih projekata - Leutar.net\nPredsjednica Republike Srpske Željka Cvijanović izjavila je u intervjuu Srni da su institucije Srpske uprkos svim izazovima tokom prošle godine odgovorile zadacima i ispunjavale svoje obaveze, te da je prioritet u ovoj godini realizacija infrastrukturnih i energetskih projekata definisanih sa Srbijom.\nGovoreći o ekonomskoj i političkoj situaciji u Republici Srpskoj, Cvijanović je istakla da je uprkos veoma teškoj protekloj godini, koja je bila u znaku korone i značajnih restrikcija, budžet izvršavao sve svoje obaveze.\n– Nismo odustali ni od značajnih infrastrukturnih projekata, a podrška zdravstvenom sektoru, kao i privredi bila je značajna u ovom teškom periodu. Politička situacija je takođe stabilna iako smo imali određena preslagavanja u okviru vladajućeg bloka, ali Vlada ima skupštinsku podršku i može nesmetano da radi i posveti se izazovima koje je upravo izazvala korona, ali i svim redovnim poslovima – ocijenila je predsjednica Republike.\n– Neprimjereno je u ovako teškim okolnostima, kad se borimo za zdravlje ljudi i očuvanje privrede, insistirati na stvarima u Pismu namjere u vezi sa kojima nemamo saglasnost već više godina, a pogotovo tražiti premještanje nadležnosti sa jednog na drugi nivo. Zato je dobro što Vlada traga i za drugim izvorima finasiranja bez teških političkih uslovljavanja i sigurna sam da će se obaveze prema budžetskim korisnicima i dalje redovno izvršavati. Veliki je uspjeh što nije došlo do smanjenja plata i drugih davanja – konstatovala je Cvijanović.


Filmovi "crnog talasa" SFRJ u Vašingtonu\nEksperimentalni film u istočnoj Evropi\nProšlog vikenda, u okviru festivala eksperimentalnog filma u istočnoj Evropi 1960-1990 prikazano je nekoliko eksperimentalnih filmova sa prostora bivše Jugoslavije.\nEksperimentalni film u istočnoj Evropi posle Drugog svetskog rata u mnogome je bio slika političke situacije u zemljama na prostorima od bivšeg Sovjetskog Saveza sve do bivše Jugoslavije. Film je takođe korišćen kao uspešno sredstvo za kreiranje ideologije, ali je u današnje vreme ta filmska era najzanimljivija zbog kreativnosti filmskih stvaralaca. Nacionalna galerija umetnosti u Vašingtonu je uz podršku nekoliko ambasada organizovala „Festival eksperimentalnog filma u istočnoj Evropi, 1960 – 1990“ u okviru kojeg su prikazani i filmovi sa prostora bivše Jugoslavije.\nFilmovi u istočnoj Evropi u periodu od početka 1960-ih godina pa sve do pada Berlinskog zida doveli su do promena u dominatnom filmskom jeziku tog doba i predstavili drugačiju tematiku i estetiku. Ostvarenja koja to možda najbolje oslikavaju prikazuju se u okviru Festivala eksperimentalnog filma u istočnoj Evropi, 1960 – 1990, koji se održava u Nacionalnoj galeriji umetnosti.\nKsenija Gurštajn, ko-selektorka festivala kaže da je većina filmova na festivalu ozbiljan andergraund.\n„Počeli smo da kontaktiramo arhiviste i shvatili da je većina ovog materijala gotovo nepoznata i da ti filmovi nikada nisu bili prikazani ni u njihovim zemljama, a posebno ne u inostranstvu. Većina filmova na ovom festivalu je premijerno prikazana u Sjedinjenim Državama“.\nProšlog vikenda, u okviru festivala prikazano je nekoliko eksperimentalnih filmova sa prostora bivše Jugoslavije, tačnije iz Srbije, Hrvatske i Slovenije, posle čega je vanredni profesor istorije i teorije filma na univerzitetu Stenford u Kaliforniji, Pavle Levi održao predavanje na temu „Istorijski kontekst nastanka eksperimentalnog filma u bivšoj Jugoslaviji i jugoslovenski Crni talas“.\n„Vrlo često se smatra da je politička filmska represija bila jaka kod nas. Međutim to je vrlo interesantna tema koja je kompleksna. Bilo je zabranjivanih filmova, Crni talas, bilo je filmskih autora koji su na određeni način stradali, ali sve su to bili takođe autori koji su stvarali u okviru jugoslovenskog socijalizma i koji su imali mogućnosti da stvaraju te filmove, tako da je to bila politički vrlo interesantna i ambivalentna situacija“.\nLevi je autor dve knjige – „Kino drugim sredstvima“ izdate 2013. i „Raspad Jugoslavije na filmu“ iz 2009, koja se bavi odnosom estetike i ideologije jugoslovenske kinematografije.\n„Ne bih rekao da postoji jedna specifična teza vezana za sam raspad osim činjenice da je raspad bio veštački indukovan od strane ideoloških i političkih elita. Drugim rečima, ne postoji ništa prirodno u raspadu Jugoslavije. Ono što je mene zanimalo je način na koji različiti filmovi ne samo prikazuju i manifestuju različite ideje, usmerenja i dinamike vezane za raspad Jugoslavije, već i način na koji su različiti autori i filmovi na ovaj ili onaj način doprineli ili odmogli kada je reč o tome kako krojiti ideologiju kasnih ‘80ih i ranih ‘90ih“.\nProfesor Levi je tokom predavanja u Nacionalnoj galeriji umetnosti govorio i o amaterskim kino klubovima, koji su bili centar avangardnog filma u posleratnom periodu, ali koji su izumrli početkom 1990ih.\nGurštajn objašnjava zašto se koncept filmske zajednice promenio od tog vremena.\n„Internet se desio ne samo filmu već i mnogim drugim stvarima. Desio se novinarstvu, televiziji, internet menja način na koji pristupamo sadržaju. U tom periodu, ljudima je bila potrebna ta infrastruktura filmskih klubova kako bi ljudima pružila pristup sredstvima, što danas imate na svom laptopu“.\nStari avangardni filmovi prikazani na Festivalu eksperimentalnog filma koji traje od aprila do juna, a koji su kreirali ideologije čitavih nacija, podsećaju da će umetnički izraz uvek biti sposoban da pokrene promene - pogotovo u represivnim okruženjima.


Ukidaju 10.000 radnih mesta: Veliki zaokret nemačkog giganta\nNemački proizvođač industrijske opreme Simens najavio je da će ukinuti oko 10.000 radnih mesta. Smanjuju broj radnika u sklopu velikog restrukturiranja poslovanja, koje će uključiti i odvajanje poslovanja u oblasti nafte, gasa i električne energije i stvaranje novih područja rasta.\nKompanija je saopštila da će izdvojiti svoje odeljenje koje proizvodi turbine za električnu energiju u nezavisnu kompaniju kako bi povećala preduzetničku slobodu tog ogranka, dok će u svojim preostalim operacijama krenuti sa procesom smanjenja troškova, prenosi agencija AP.\nIz Simensa poručuju da će zadržati značajan udeo od manje od 50 odsto u izdvojenoj kompaniji i da će novoofomirani entitet takođe preuzeti većinski 59-procentni Simensov udeo u kompaniji Simens Gamesa, koja se bavi obnovljivim izvorima energije.\nSimens planira da do 2023. godine smanji troskove za 2,2 milijarde dolara kroz ukidanje 10.400 radnih mesta, uglavnom u administraciji.\nSimens je, takođe, saopštio danas da je njegov neto profit pao na 1,92 milijarde evra u prvom tromesečju ove godine sa 2,02 milijarde evra iz istog perioda prošle godine.


Naslovna Opština Gajdobra Poslednji atom snage ostavljao na terenu\nFudbaler Miodrag Minja Albijanić, još jedan iz plejade Hercegovca iz Gajdobre\nU Gajdobri je svojevremeno, tačnije šezdesetih godina prošlog veka pokrenuta fudbalska sekcija pri Osnovnoj školi „Aleksa Šantić“. Sekciju je veoma uspešno vodio nastavnik Stevan Vardić, a jedan od njenih članova bio je i Milorad Minja Albijanić.\nMilorad Minja Albijanić\nNakon nekoliko godina treninga i rada u fudbalskoj sekciji, koja je iznedrila veliki broj veoma uspešnih fudbalera, Minja je sa trinaest godina zaigrao za podmladak gajdobranskog Hercegovca, koga je sa uspehom trenirao i vodio Miodrag Bjelica.\n– Zahvaljujući između ostalog i mojim izuzetnim fudbalskim učiteljima, Vardiću i Bjelici, sa svega sedamnaest godina debitovao sam za seniorski sastav Hercegovca – kaže, sećajući se svojih početaka Minja Albijanić. Desilo se to u Inđiji kada je Hercegovac u prvenstvenoj utakmici bio gost domaćeg Železničara.\n– Naime, zbog povrede Čalije zadobijene u utakmici ušao sam sa klupe u igru umesto njega, i od tada sam bio standaradni prvotimac Gajdobrana. Na početku karijere igrao sam na mestu desnog krila, a kasnije kao desni bek.\nOd fudbala se Minja nije rastajao, ni tokom redovnog služenja vojnog roka.\n– U redove JNA, otišao sam 1975. godine, a ceo vojni rok sam služio u Ljubljani. Kao vojnik fudbal sam igrao za ljubljanski Slovan, koji je u to vreme bio član treće lige Slovenije. Na poziciji desnog beka ljubljanskog trećeligaša, odigrao sam osam prvenstvenih utakmica. Nakon završetka vojnog roka 1976. godine, vratio sam se u Gajdobru gde sam ponovo zaigrao za Hercegovac. U prvom prvenstvenom kolu u prolećnom delu prvenstva u sezoni 1975/76., ugostili smo na renoviranom stadionu ekipu Mladosti iz Bačkog Jarka, ali tu utakmicu nisam do kraja odigrao zbog povrede koja me odvojila od fudbala mesec dana – ističe Albijanić.\nU vreme dok je sanirao povredu, u Gajdobru je iz Bačke Palanke došao Slavko Maletin Vava, alfa i omega bačkopalanačke Bačke. Vava je „odveo“ Minju u bačkopalanačku ekipu koja je tada stvarana gotovo iznova.\n– Nakon što je Bačka ispala iz Druge savezne lige, rukovodstvo kluba je stvaralo novu ekipu od igrača iz Bačke Palanke, ali i sela bačkopalanačke opštine. Dolaskom u Bačku, počeo sam da igram na mestu desnog beka. Pokušavali smo tada da se vratimo u Drugu ligu, ali nismo uspeli, pa sam nakon četiri sezone provedene u Bačkoj, odlučio da promenim sredinu.\n– Otišao sam u Vrbas koga je tada trenirao Joakim Vislavski, nekadašnji igrač beogradskog Partizana. U Vrbasu sam se jednu i po sezonu, nakon čega sam ponovo postao član Bačke, gde sam ostao godinu i po dana. Onda sam se vratio u Hercegovac gde sam sa dvadesetdevet godina završio fudbalsku karijeru. Prerano sam „okačio kopačke o klin“, ali sam na to bio prinuđen, jer su mi oticali skočni zglobovi, pa je postojala mogućnost da se, ako nastavim da igram fudbal, situacija pogorša – kaže Albijanić.\nPo završetku aktivnog igranja, Minja je sa kraćim prekidima, dve – tri godine trenirao i vodio podmladak Gajdobrana. U njegovoj trenerskoj biografiji ostaje upisano ime Alekse Vukanovića, danas standardnog prvotimca kruševačkog Napretka, kome je bio prvi trener Milorad Minja Albijanić među ljubiteljima fudbala, ostaje upamćen kao beskompromisan borac, koji je i poslednji atom snage ostavljao na terenu.\nistorija fudbala Bačka Palanka\nPrethodni tekstSeniorska ženska kajakaška reprezentacija na pripremama u Bačkoj Palanci\nSledeći tekstSistem te j…


Reakcije kako domaće tako i međunarodne zajednice nakon odluke u četvrtak institucija Republike Srpske da prekinu svaku saradnju sa Sudom i Tužilaštvom Bosne i Hercegovine i državnom Agencijom za istrage i zaštitu (SIPA) su brojne. Analitičari su saglasni da se BiH sada nalazi u jednoj od najvećih kriza poslije rata.\nPrvi Sastanak Vijeća za stabilizaciju i pridruživanje između BiH i Evropske unije održan u petak u Briselu nije mogao da prođe i bez komentara o najnovijim dešavanjima u Republici Srpskoj.\nŠefica evropske diplomatije Federika Mogerini izrazila je zbrinutost zbog odluke institucija RS kojom se zahtijeva\n"Jučerašnja odluka Vlade RS da prekine suradnju sa pojedinim državnim institucijama za provedbu zakona i pravosudnih organa i mogla bi ugroziti funkcioniranje Bosne i Hercegovine. Moramo potvrditi neophodnost poštivanja zakona u BiH i stoga pozivam vlasti Republike Srpske da se uključe u dijalog sa svim relevantnim stranama", naglasila je Mogerini.\nZajedničkim Saopštenjem za javnost povodom zaključaka Narodne skupštine Republike Srpske oglasile su se i stranke okupljene oko Saveza za promjene.\nOsudili su odluke Narodne skupštine jer istim nisu zaštitili građane od loše prakse u slučajevima istraga o ratnim zločinima, ali su zato, kako se navodi, pružili zaštitu svima onima koji su pod sumnjom da su počinili kriminal i korupciju u vršenju javnih funkcija.\nOptužbe opozicije, kao i tvrdnje ministra bezbjednosti BiH Dragana Mektića da se napadaju SIPA i pravosudne institucije kako bi se spriječile istrage o Bobar banci i Balkan Investment banci, predsjednik Republike Srpske i SNSD-a Milorad Dodik je odbacio kao neosnovane.\n"Šta ja imam sa ovim bankama. Ja da sada kažem da Milorada Dodika nema, nikada me nećete naći jer nisam ni bio. Evo ja vas pozivam da završite, molim vas završite, nemojte samo pričati", rekao je Dodik.\nBanjalučki profesor Duško Vejnović mišljenja je da bezbjednosne agencije u Bosni i Hercegovini treba da rade patnerski u skladu sa ovlaštenjima.\n"Važno je za ovaj slučaj u Novom Gadu da rješenja treba tražiti u partnerstvu i subordinaciji. Policijske organizacije u heterogenim društvima, a tako je i BiH, nisu vojne formacije koje bu radile na principu nadstarješinstva i subordinacije. To nije jedinica pa da je postavljena da joj se naredi. One trebaju da rade u skladu sa svojim ovlaštenjima na osnovu povjerenja i saradnje", ističe Vejnović.\nSud BiH saopštio je da nastavlja sve započete aktivnosti iz svoje nadležnosti bez obzira na odluku Vlade Republike Srpske koja je, kako je navedeno, "protivna Ustavu BiH i predstavlja nepoštivanje države".\nSve ovo bi moglo dovesti do sukoba bezbjednosnih agencija u Bosni i Hercegovini i sada je samo pitanje da li će se i međunarodna zajednica u BiH uključiti u ovu priču.\nPrvi zamjenika visokog predstavnika, američki diplomata Brus Berton, ponovio je da je OHR nikada ne špekuliše oko bonskih ovlaštenja podsjetivši na izjavu u četvrtak uveče koju su podržale i delegacije Evropske unije i deset ambasada u Bosni i Hercegovini izuzev Rusije.\n"Mislim da ono što smo jučer vidjeli i kako je međunarodna zajednica reagovala je bilo upečatljivo koliko je situacija ozbiljna. Naravno, naša zabrinutost je da nije dopustivo da institucije s entitetskog nivoa okončaju saradnju s institucijama s državnog nivoa", stav je prvog zamjenika visokog predstavnika u BiH.\nOdluka institucija RS samo su nastavak dugogodišnje politike iza koje stoji sve veći strah predsjednika RS i Saveza nezavisnih socijaldemokrata Milorada Dodika od mogućeg hapšenja, mišljenja je Ibrahim Prohić, sarajevski psiholog profesor.\n"Opozicija mu sjedi za vratom i steže obruč oko njega. Nije njemu zbog ove petorice uhapšenih u Novom Gradu, nego on hoće da kaže da se njega ne smije hapsiti, Dakle, on se o sebi zabavio", ocjenjuje Prohić.\nPrema mišljenju Prohića iz ove igre više nema povratka, i da je sada samo pitanje kako će sve da se završi.\n"Dodik želi da igra do kraja. Njemu su preostale tri varijante. Može zakuhati toliku stvar i da na kraju mora pobjeći u Rusiju ili da ga smijeni Visoki predstavnik i da se on na elegantan naćin izvuće. Mislim da on priželjkuje da ga se smijeni. Treća, teoretska varijanta je scenarij Sanader", zaključuje Ibrahim Prohić.


Vučićeva inaguracija - Ceopom Istina\nNaslovna / Vesti / Vučićeva inaguracija\nObjavljeno: 23/06/2017, 23:14\n„Srbija, u koju ste danas, došli, prestala je da se nada smrti i počela je da želi život”, ocenio je Vučić poručivši: „Mi smo ta generacija koja je shvatila da ne postoji problem, već da moramo da pronađemo rešenje, generacija smo kojoj nije preostalo ništa drugo, nego da prestane da ratuje i kada ne mora, i da počne da uči da radi.\nPoželevši dobrodošlicu prijateljima iz inostranstva, ali pre svega građanima Srbije, Vučić je rekao da kao dobar domaćin mora da kaže nešto o Srbiji, koja je „zemlja dobrih, hrabrih, nekada i preterano hrabrih ljudi” te zaključivši da su ljudi upravo ono što je u Srbiji najvažnije.\n„Videli ste sve naše eksponate, našu istoriju, sadašnjost i deo budućnosti, ali, svega toga ne bi bilo bez divnih ljudi naše lepe Srbije. Ljudi sa ovih, balkanskih, prostora, znaju tu priču veoma dobro, jer nam je, u mnogo čemu zajednička. I znaju da je Srbija nastala bukvalno iz vekova borbe, teške borbe, i da to nije mit, nego puka činjenica”, rekao je Vučić.\nOn je dodao da se na ovom prostoru nove generacije „stvaraju iz krvi i iz kostiju” i da je balkanskim narodima te istorije i previše.\n„Prošli smo sve, a da nismo, još, stigli nigde. Često volimo da stojimo u mestu, ubeđeni da se sve baš oko nas okreće, da znamo, o bilo čemu, više nego bilo ko drugi, ali da ljubomorno to odbijamo da primenjujemo, ili bar sami sa sobom da podelimo”, rekao je Vučić.\nOn je dodao da smatramo da smo najstariji, najviši, najlepši, najbolji, izabrani, posebni, jedinstveni „i da bukvalno ništa od toga nemamo”.\n„Možemo da pomerimo planine, ali da se u svakoj ravnici uplašimo i ne mrdamo. Često nam je onaj sa drugog kraja sveta najveći prijatelj, a komšija, naš sused, najveći neprijatelj”, rekao je Vučić.\n„Sve zajedno, ima nas malo, zato što smo toliko često hteli da budemo veliki. Uvek smo spremni da uzmemo od drugih, ne shvatajući da otkidamo, od sebe. Svoju nesreću volimo toliko duboko, da sreću, često ne želimo ni da tražimo”, rekao je Vučić.\nKako je istakao mitovi su nam stvarnost, i to u tolikoj meri, da nam budućnost izgleda kao nešto sasvim nepotrebno, a „sutra” nam je najstrašnija reč, jer bismo, kako je rekao, zauvek živeli u onom juče, „pošto sa onim danas, ne znamo šta da radimo”.\nMeđutim, primetio je, „Srbija, u koju ste danas, došli, prestala je da se nada smrti, i počela je da želi život”.\n„Srbija, u kojoj ste dočekani raširenih ruku, i otvorenog srca, ne sanja više o neprijateljima, nego stvara, na javi, prijateljstva, a mi, koje su stvorili ratovi, želimo jednu stvar više od svega – mir”, poručio je.\n„A ta reč, provalija, zapamtite, to jeste ključna reč istorije ovih prostora, zato što je Balkan pun provalija, koje smo zatrpavali sopstvenim kostima, gradeći na njima puste, klimave snove. I pun je provalija, koje smo punili sopstvenom krvlju, utapajući u njoj svaku nadu”, podsetio je Vučić.\nI nismo mi zidali zidove između kuća koje smo stvorili, nego između rupa, koje smo iskopali, koliko za druge, toliko i za sebe,primetio je, ali poručio da je danas vreme, i mi to u Srbiji znamo, kada zidovi moraju da padnu, a rupe, i jame, da postanu temelji.\n„Danas je vreme za mostove preko dubokih provalija naše prošlosti”, poručio je, te dodao: „Vreme za puteve, one puteve kojima se napušta, zauvek, nesrećno i rasparčano juče, i kojima se ide u zajedničko sutra”.\n„Zato, želim da kažem svim našim komšijama na Zapadnom Balkanu, iz kojeg, iz meni nepoznatog razloga svi pokušavamo da pobegnemo, stideći se, neretko, i sebe i drugih, da će Srbija pokušavati sa vama da gradi mostove prijateljstva i novu snagu i Evrope i sveta” naglasio je Vučić.\n„Da, mi Srbi i vi Hrvati, Bošnjaci,Crnogorci, Albanci i Makedonci, zajedno možemo planine da pomeramo, ne praveći nikakve nove Jugoslavije, ali radeći zajedno i boreći se zajedno za bolje sutra naših siromašnih građana. Da, uspeli smo sa našim mađarskim prijateljima da napravimo najbolje odnose, da granicu obezbeđujemo zajedno sa austrijskim policajcima. I nije to dovoljno” dodao je.\nNaveo je da smo mi u Srbiji uredili javne finansije, da imamo suficit u budžetu, „ali siromašni u našoj zemlji i dalje su siromašni i moraćemo da radimo više da bi običan narod, obični ljudi bili mnogo zadovoljniji”.\n„A, ni toliki napredak, niti bilo kakav napredak ne možemo da napravimo, ako ne obezbedimo mir i stabilnost. To su magične i najvažnije reči za sve nas” poručio je šef države.\n„Pošto ona uopšte nema nameru da čeka na naše rasprave. Od onih manje važnih, poput, čiji je Tesla, do onih gorkih, višedecenijskih i viševekovnih prebacivanja odgovornosti za sukobe iz prošlosti. I pri tome, ne bežimo od istine, istina je lekovita za svakoga, ali i Tesla, naš Srbin ne pripada samo nama” podvukao je.\n„I ti vozovi, sutra neće svraćati ni u Srbiju, ni u Hrvatsku, ni u Makedoniju, Crnu Goru, Bosnu, Albaniju, ako im ne damo prostor za to, i ako provalije ostanu između nas” rekao je.\n„Oni neka igraju svoje igre, mi prostora za igre nemamo. Nalazimo se, našom odlukom, na evropskom putu, jer želimo da pripadamo društvu uređenih zemalja, gradimo dobre odnose sa zapadnim svetom posle decenija problema, uključujući i dobre odnose sa SAD”.\n„I ni to nije dovoljno, ako nas, zbog situacije u regionu, svi vozovi budu zaobilazili” upozorio je.\n„Zaobići će nas, ako ne shvatimo da nam je istorija zajednička, u svojim posebnostima, i da svako veliko ime, poput Teslinog, mora samo da nam bude veza, da nas spaja, i pomogne nam da, ubrzano počnemo, na tim veličinama, koje su rođene u toj čudnoj mešavini, da gradimo, puteve i pruge, koje sve nas vode u budućnost” dodao je i poručio svima da ne brinu jer u toj budućnosti, niko od nas neće izgubiti na svom identitetu.\n„Srbi kao narod, moraju da izaberu brzi kolosek. I mi u Srbiji i naš narod u Republici Srpskoj i u celom regionu” rekao je predsednik Srbije.\n„Zato, i to još o nama treba da vam kažem, što smo zemlja, i narod, za koje je, neko vreme, vreme bilo zaustavljeno. Mi nikada, i nigde, nismo zakasnili. Nećemo ni u budućnost” rekao je Vučić.\n„Srbija je danas vaša kuća i srdačno vas pozdravlja.Živela Srbija” završio je obraćanje predsednik Srbije.\nPotpredsednik Ruske Federacije Dmitrij Rogozin izjavio je večeras, tokom svečanosti povodom inauguracije srpskog predsednika Aleksandra Vučića, da Rusija u svakom slučaju podržava Srbiju.\n„Mi smo tradicionalni prijatelji, odnosi naših zemalja su prijateljski”, rekao je Rogozin za RTS. Rogozin je, upitan da li je sa predsednikom Vučićem razgovarao i o sankcijama koje je EU produžila Rusiji, rekao da zvanična Moskva zna da bi srpski narod trebalo da napravi dobar izbor u svojoj politici u, kako je rekao, vrlo komplikovanoj političkoj situaciji na Balkanu u ovom trenutku.\n„U svakom slučaju Rusija podržava Srbiju”, poručio je Rogozin. Inače, potpredsednik Ruske Federacije bio je jutros prvi sagovornik sa kojim se Vučić sastao bilateralno.\nORBAN: VUČIĆU NE TREBAJU SAVETI\nMađarski premijer Viktor Orban, koji prisustvuje svečanosti povodom inauguracije predsednika Srbije Aleksandra Vučića, izjavio je večeras da Vučiću nisu potrebni saveti.\n„Danas nećemo pričati o poslu, došao sam da čestitam, ovde nisam da radim, već da izrazim poštovanje mađarskog naroda i moje lično poštovanje predsedniku”, istakao je premijer Mađarske.\nOdgovarajući na pitanje koji bi savet dao Vučiću za dalji rad, Orban je za RTS rekao da „Vučiću ne trebaju saveti”.\nOrban je naveo da je sa Vučićem ranije danas razgovarao neformalno i da ga je upoznao sa onim o čemu se razgovaralo na samitu evropskih lidera u Briselu.\nPrema njegovim rečima, na samitu je bilo reči o migrantskim pitanjima što je, važno i za Srbija i za Mađarsku.\nKITAROVIĆ: PREKRETNICA U ODNOSIMA\nHrvatska predsednica Kolinda Grabar Kitarović izjavila je večeras na svečanosti, povodom inauguracije srpskog predsednika Aleksandra Vučića, da je u Beograd došla sa velikom radošću i nadom, kao i da želi da ovaj dan bude prekretnica i novi korak u odnosima Hrvatske i Srbije.\nUpitana da li i ona, kao i predsednik Srbije Vučić, očekuje da će odnosi dve države biti normalizovani do kraja ove godine, Kitarović je kazala:\n„Smatram da je gospodin Vučić veoma preduzimljiv čovek, a sama sam takođe osoba koja voli da u svom radu ostvaruje rezultate. Iskrenim i otvorenim dijalogom možemo postići puno”.\nKitarović je istakla da se ne treba zavaravati, da će na tom putu biti puno prepreka, a možda čak, kako je rekla, i spoticanja, ali da ono što je veoma bitno je da kod Vučića postoji dobra volja, što je i slučaj, kako je rekla, s njene strane.\n„Čestitala sam mu i iskreno poželela ostvarivanje napretka u odnosima dve države i dva naroda”, navela je Kitarović, koja je tokom rukovanja prilikom dolaska na prijem, Vučićevoj supruzi Tamari uručila poklon upakovan u crvenu kutijicu.\nInače, ovo je prvi boravak Grabar Kitarović u Beogradu. Ranije ona je sa Vučićem, dok je bio premijer, posetila Hrvate u Vojvodini.\nPo dolasku u Beograd, Kitarović je imala i bilateralni susret sa Vučićem.\nHAN: SRBIJA NASTAVLJA USPEŠAN PUT\nEvropski komesar za susedsku politiku i pregovore o proširenju Johanes Han izrazio je večeras uverenje da će pod vođstvom predsednika Srbije Aleksandra Vučića Srbija nastaviti da se kreće uspešnim putem na polju evropskih integracija.\nHan, koji prisustvuje svečanosti povodom inauguracije predsednika Srbije Aleksandra Vučića, naglasio je i da Srbija ima odlučujući uticaj na razvoj čitavog regiona.\n„Očekujem da Srbija nastavi uspešnim putem, kojim je išla poslednjih godina, poboljšanja u oblasti ekonomije, ali i da poboljša sve što je vezano za osnove, da se još više prilagodi evropskim standardima i to je najbolji način da se ide napred što se tiče evropske perspektive Srbije. Očekujem i uveren sam da će pod vođstvom predsednika Vučića, to biti glavni fokus ove zemlje”, rekao je Han za RTS .\nUpitan na koji način Vučić može da „ubrza stvari”, Han je rekao da Vučić sada kao predsednik „sve nadgleda”.\n„U međuvremenu je napravio izvrsne odnose širom Evrope i šire. To je važno za dobre odnose između političkih lidera, ali i u domenu privrede kako bi se iskoristilo za privlačenje investicija u Srbiji, što je važno za perspektivu ne samo zemlje, već i regiona. Srbija je odlučujuća za razvoj čitavog regiona”, zaključio je Han.\nIZETBEGOVIĆ: VUČIĆ I JA NASTAVLJAMO ISTO – OTVORENO\nBošnjački član Predsedništva BiH Bakir Izetbegović izjavio je danas da s predsednikom Srbije Aleksandarom Vučićem nastavlja istu, otvorenu politiku koju su vodili dok je on bio premijer i dodao da su se već dogovrili da u tom stilu prvo rade na rešavanju pitanja granice.\n„Saradnja s Vučićem biće ista takva kakav je gospodin Vučić – otvorena, a takav sam i ja. Obećali smo jedan drugome da ćemo raditi na popravljanju odnosa dve zemlje i dva naroda, srpskog i bošnjačkog”, rekao je Izetbegović za RTS.\nOn je u Palati Srbija na svečanosti koju je predsednik Srbije Aleksandar Vučić priredio povodom preuzimanja funkcije šefa države rekao da je sa Vučićem dogovoreno da se prvo reše otvorena pitanja, od kojih je najvažnije pitanje granice.\nHOJT JI: DOSTA VREMENA ZA BOLJU SARADNJU\nZvaničnik američkog Stejt departmenta Brajan Hojt Ji izjavio je večeras u Beogradu da postoji dosta prostora za unapređenje odnosa Srbije i SAD i da dve zemlje postanu još bolji partneri.\n„Drago mi je što sam ovde”, na srpskom jeziku je rekao Ji za RTS na pitanje kakvi su mu utisci sa inauguracije predsednika Srbije Aleksandra Vučića.\n„Ovo je važan događaj i velika mi je čast što sam ovde. Predstavljam predsednika Donalda Trampa. Drago mi je što mogu da čestitam Vučiću i što imam priliku da se upoznam sa njim i njegovim kabinetom”, rekao je Ji.\nOn je dodao da je u Beogradu razgovarao o tome kako da dve zemlje postanu još bolji partneri , kako da sarađuju i kako da SAD pomognu Srbiji i regionu da budu još stabilniji i prosperitetniji.\n„Veoma su dobre perspektive za još bolju saradnju, kako ekonomsku i trgovinsku.\nŽelimo da pomognemo Srbiji kako bi se poboljšalo poslovno okruženje, da bude još više stranih investicija, kapitala, što će doneti nova radna mesta”, dodao je on.\nJi je podsetio da već postoji veliko interesovanje američkih kompanija, da ima i američkih investicija.\n„Ima prostora za jačanje odnosa u oblasti bezbednosti i odbrane”, rekao je on, podsetivši da Garda Ohaja već niz godina sarađuje sa srpskom vojskom, kao i da se održavaju zajedničke vojne vežbe sa još devet zemalja.\nOstavite komentar na Vučićeva inaguracija


Švedski sud kaznio Google zbog dijeljenja privatnih podataka - Najnovije Vijesti\nGoogle je proglašen krivim jer nije postupio po zahtjevima građana koji ostvaruju svoje pravo na zaborav i nije odmah uklonio neželjene lične podatke iz rezultata pretrage.\nUpravni sud u Stockholmu naložio je Googleu da plati kaznu od 52 miliona SEK (6 miliona USD) zbog neuspjeha IT giganta da ukloni veze sa ličnim podacima iz svojih rezultata pretraživanja bez nepotrebnog odlaganja.\nPrema presudi, Google je prekršio Opštu uredbu o zaštiti podataka o načinu obrade ličnih podataka kada osoba želi da se obrišu rezultati pretrage u kojima se pojavljuju.\nGoogle ima rutinu obavještavanja vebmastera kada je određena veza uklonjena sa liste rezultata pretraživanja u skladu sa takozvanim „pravom da se zaboravi“. Pravo na zaborav, sprovođeno u praksi kako u Evropskoj uniji (EU), tako i na drugim mjestima širom svijeta, jeste pravo na uklanjanje privatnih podataka o nekoj osobi iz pretraživanja Interneta i drugih direktorijuma pod određenim okolnostima.\nGoogle smatra ove informacije neophodnim i insistira na tome da pretraživač vrši samo svoju „osnovnu slobodu izražavanja“ prilikom širenja informacija.\nMeđutim, švedski sud presudio je da je Googleova rutina za rukovanje ličnim podacima redovnim slanjem informacija vebmasterima nespojiva sa svrhom za koju su podaci prvobitno prikupljeni. Prema tome, ne postoji pravni osnov za obradu, presudio je sud.\n„Sud je utvrdio da su Googleove procedure u vezi sa zahtjevima za uklanjanje pogodaka pretrage suprotne Uredbi o zaštiti podataka“, rekao je advokat Stefan Holgersson.\nMeđutim, Upravni sud je malo smanjio kaznenu taksu sa prvobitnih 75 miliona (8,8 miliona dolara) koliko je Inspekcija podataka prethodno odredila.\nDa biste ostvarili pravo na zaborav, koje se naziva i „pravo na brisanje“ i zatražili uklanjanje sa pretraživača, obrazac se mora popuniti putem veb stranice pretraživača. Google postupak zahtijeva od podnosioca prijave za uklanjanje da identifikuje zemlju svog prebivališta i lične podatke. Ako Google odbije zahtjev za uklanjanje veze sa materijala, Evropljani se mogu obratiti svojoj lokalnoj agenciji za zaštitu podataka.\nAko Google ne postupi u skladu sa odlukom Agencije za zaštitu podataka, može se suočiti sa pravnim postupkom.\nEvropska unija insistira na tome da se razdvajanja koja su zahtijevali građani EU primjenjuju ne samo u evropskim verzijama Google, već i na njegovim međunarodnim domenima. Međutim, u septembru 2019. godine, Evropski sud pravde presudio je da se pravo na zaborav ne primjenjuje izvan država članica EU, što je Googleu omogućilo da imena pojedinaca ostavi u međunarodnim verzijama.\nOni plate i nastave dalje.


BiH:U septembru poskupela većina životnih namirnica - Bizlife.rs\nBiH:U septembru poskupela većina životnih namirnica\n17:39 Sarajevo, 17/10/2011\nPosledice najveće suše u poslednjih pet decenija, koja je ove godine opustošila poljoprivredna dobra, voćnjake i njive u BiH, građani su osetili na svom džepu već prošlog meseca, piše list Dnevni avaz. U septembru su porasle cene mesa, jaja, šećera, ulja, masti, kafe i voća.\n„Gubitke od milijardu maraka, na koje već neko vreme upozoravaju poljoprivrednici, s početkom ove jeseni osećaju svi građani. Ono što nas neminovno očekuje prvo je nestašica, a onda i poskupljenje životnih namirnica. Ovakva naša država to nije mogla, niti će biti u stanju sanirati i nadoknaditi”, kaže predsednik Udruženja poljoprivrednih proizvođača i stočara u RS Vladimir Usorac.\nOn ocenjuje da će se sa sličnim problemima suočiti i mnoge druge zemlje, a ne samo BiH, zbog čega će one koje budu imale hranu, čuvati svoje zalihe, a one zemlje koje budu morale da je kupuju, neće pitati za cenu.\n„Hrana će nam postati luksuz. Bojim se da nećemo pitati koliko košta, nego da li je ima”, dodao je Usorac.\nU Pokretu potrošača RS izneli su podatak da su od mesa najviše poskupeli piletina i junetina, a od voća jabuke, orasi i južno voće kao što su limun i pomorandže.\n„Poskupljenje će se nastaviti i kada su u pitanju sir, jaja i kafa, dok je zbog boljeg roda pšenice zabeležen pad cene brašna, ali je i dalje skuplje nego u okruženju i ne prati situaciju na svetskoj berzi”, istakli su u ovom udruženju.\nGordana Bulić iz Udruženja potrošača u FBiH kaže da namirnice nisu drastično poskupele pojedinačno, ali kada se sve sabere, to je znatan udar na kućni budžet.\n„Za potrošača je to mnogo ako se još uzme u obzir da su poskupeli energenti. Stalna poskupljenja postoje, a svi to vidimo kada idemo u kupovinu. Mislim da nema nikakvog razloga da cene nekih proizvoda, poput šećera i kafe, rastu uz izgovor da je to zbog suše. Očekujemo da krajem mjeseca dođe do stabilizacije cena. Rast cena izazvat će pad kupovine, tako da će onda svi biti na gubitku, i potrošači i proizvođači”, kaže Bulić.\nŠta je poskupelo:\n13 odsto piletina\n8 odsto junetina\n25 odsto jaja\n12 odsto šećer\n40 odsto domaće voće\n100 odsto južno voće\nregion hrana susa poskupljenja\nTRGOVINSKI RAT: EU “udarila” na američki đus i burbon


27 Mar 2019 Komentara (0)Zanimljivost / Osiguranje u svetu / Istraživanje / Deloitte /\nMeđu vodećim tržišnim trendovima, osim novih tehnoloških rešenja za plasman osiguranja, posebno se ističu konsolidacije osiguravajućih društava vođenih željom za boljim pozicioniranjem kao i ekonomičnijim poslovanjen što bi trebalo uroditi očekivanom produktivnošću i unapređenom ponudom proizvoda.\nTržišta osiguranja u većini zemalja su i dalje fragmentisana, sa relativno visokim brojem društava sa niskim tržišnim učešćem, te je za očekivati da će doći do daljih spajanja. Na odluke ulagača najviše će uticati sledeća tri faktora:\n1. prognoza privrednog rasta: još uvek se očekuje da će rast u srednjoj Evropi premašiti stopu rasta u zapadnoj Eropi i drugim razvijenim državama;\n2. potencijal rasta: bruto društveni proizvod po glavi stanovnika u većini država srednje Evrope i dalje je znatno niži nego u zapadnoj Evropi, što dodatno upućuje na veći potencijal rasta od proseka;\n3. uređenost industrije: novi regulatorni zahtevi, poput Direktive Solventnost II i očekivanog uvođenja "MSFI 17" početkom sledećeg desetleća čine poslove osiguranja skupljim, zahtevaju znatan kapital, što ujedno predstavlja dodatan pritisak na profitabilnost i traži dodatnu centralizaciju na regionalnom nivou.\nPotencijal tržišnog rasta veći od proseka u kombinaciji sa strateškim repozicioniranjem velikih grupa osiguravača su činioci koji će uticati na konsolidaciju tržišta osiguranja kroz kupovine i spajanja.


Ilegalni prevoz cvjeta u regionu: Kombijem na crno do EU\nKombi prevoznika koji ''kupe'' putnike na kućnim adresama i prevoze ih do željene adrese u zemlje regiona i zapadne Evrope sve je više.\nPrevoznici koji rade na crno voze putnike za Beograd, Zagreb, Grac, Beč, Minhen i druge gradove po cenama karte koje su do 30 odsto niže, čime predstavljaju nelojalnu konkurenciju legalnim prevoznicima.\nNa internetu je moguće pronaći brojne oglase u kojima se nudi prevoz u inostranstvo i čak imaju redovne linije koje saobraćaju određenim danima u određenim terminima.\nMomčilo Sladoje, iz Udruženja prevoznika RS pri Privrednoj komori RS, kaže da su im ilegalni kombi prevoznici celu letnju sezonu preotimali putnike prevozeći ih do hrvatskog i crnogorskog primorja.\n- Osim toga, ileglani prevoznici redovno saobraćaju prema susednim zemljama i u EU, zbog čega mi koji legalno radimo trpimo milionsku štetu. Oni neretko imaju više putnika nego mi, pa čak i kad je cena karte skoro ista, jer voze putnike od kućnog praga do željene adrese u inostranstvu - ističe Sladoje.\nOn kaže da je dovoljno kupiti solidan kombi i nuditi usluge prevoza bez ispunjavanja drugih uslova i plaćanja obaveza državi.\n- Naši inspektori su nezainteresovani za ovaj problem. Neki od njih su čak koristili usluge ilegalnih prevoznika - kaže Sladoje.\nAnalize Udruženja prevoznika pokazuju da čak trećina prihoda od ukupno svih prihoda u oblasti međunarodnog javnog prevoza ode u nelegalne tokove.\n- Država bi imala koristi da reši taj problem i od tog iznosa naplati PDV - ističe Sladoje.\nNikola Grbić, predsednik Udruženja prevoznika za unutrašnji i međunarodni transport RS, kaže da problem nelegalnog prevoza postoji godinama, ali da je poslednjih godinu dana eskalirao.\nIstiče da su tražili od inspekcije da idu na autoputeve, zaustavljaju ilegalce i kažnjavaju ih, kao i da im u saradnji sa carinicima i graničnom policijom ne dozvoljavaju da pređu granicu.\n- Ne može jedan te isti kombi ili mini bus dva puta u toku sedmice navodno da vozi rodbinu i rođake do Beča. Međutim, kod nas za 20 evra, koje date cariniku, granicu možete preći i na felugama - kaže Grbić.\nNapominje da nije bezbedno voziti se sa nelegalnim prevoznicima koji imaju jednog vozača, koji vozi i duže od osam sati bez odmora.\nU Inspektoratu RS kažu da su ovaj problem počeli rešavati u saradnji sa inspekcijom iz Srbije. Zajednička kontrola je pokazala da je relacija Beograd-Sarajevo-Beograd evidentirana kao trasa nelegalnog prevoza putnika.\n- Obavili smo devet kontrola na području Sokoca, Zvornika i Šekovića. U svim slučajevima utvrđeno je da je reč o nelegalnom prevozu putnika, gde su putnici ukrcavani u vozila na kućnim adresama uz naplatu prevoza tokom vožnje, bez izdavanja bilo kakvih voznih karata - kaže Dušanka Makivić, portparol Inspektorata RS.\nPrekinute nelegalne linije\nInspekcija RS je utvrdila da su nelegalan prevoz od Sarajeva do Beograda obavljala preduzeća iz Beograda „Gea tours“, „Terra travel“ i „Taksit“.\n- Inspektori su prekidali započete vožnje, putnike upućivali na vozila javnog prevoza, dok su vozačima izrečene novčane kazne. Takođe, o kontrolama je obavešteno i Ministarstvo transporta i komunikacija BiH, radi preduzimanja mera iz njihove nadležnosti - navela je Makivićeva.\nPIŠE: Borka Budić, EuroBlic


Vučić: Najbolju ekonomsku perspektivu od zemalja u regionu ima Srbija, pa Mađarska - Sve o Srpskoj\nPRED PREGOVORE SA HOTIJEM 2. SEPTEMBRA U BIJELOJ KUĆI: „SRBIJA NIJE U POZICIJI DA ODBIJA RAZGOVORE“\n„Kazao sam i Hotiju da Kosovo neću tretirati kao nezavisnu državu… Pred Srbijom su teški razgovori sa predstavnicima Prištine SAD 2. septembra u SAD i nastavak dijaloga u Briselu 7. septembra… Ako ne možemo da budemo jedinstveni, pokažimo najviši stepen zajedništva. To ne tražim od političkih partija ali molim građane da razumeju koliko je teška naša politička pozicija“\nNaveo da je Dragan Đilas od 2004. do 2012. godine od državne kompanije Telekom uzeo 29,7 miliona evra na ime svoje dvije firme\n„Albanci imaju visoku regrutnu moć i ogroman broj mladih ljudi, skoro čitavu generaciju više od nas zato što su mnogo mlađi. Nekih 17 godina je razlika u prosečnoj starosti. To jesu problemi Srbije, ali se radi na njihovom rešenju“\n„O bilo kom statusnom ili političkom sporazumu sa Prištinom odlučivaće građani Srbije. Ja mogu da sklapam ekonomske sporazume ali da imamo statusne i političke dogovore a da o tome ne odlučuju građani Srbije – taj slučaj neće postojati“\nPREDSJEDNIK Srbije Aleksandar Vučić izjavio je danas – povodom skorašnjeg sastanka lidera Srbije i Kosova u Bijeloj kući – da Srbija nije u poziciji da odbija razgovore.\nLideri Srbije i Kosova* sastaće se 2. septembra u Beloj kući da pregovaraju, saopštio je ranije danas specijalni izaslanik predsjednika SAD za dijalog Beograda i Prištine Ričard Grenel.\n„Zašto je Grenel upotrebio termin ‘pregovori’, to je pitanje za njega. Sami Amerikanci kažu da podržavaju pregovore preko Evropske unije. Suviše smo mali, a i nemamo interese da se u to mešamo“, kazao je Vučić za TV Pink.\nRekao je da će tema sastanka biti ekonomija, a da su to dobre i važne teme za Srbiju.\n„To je potvrdio čak i (premijer Kosova) Avdulah Hoti. I on će da kaže da je to sastanak dve nezavisne države, a tako je i to iz ugla Sjedinjenih Američkih Država“, dodao je Vučić\nU Bijeloj kući u Vašingtonu je 27. juna trebalo da se sastanu predsjednik Kosova* Hašim Tači i predsjednik Srbije Aleksandar Vučić, uz posredstvo Grenela.\nTači je odlazak u Vašington otkazao poslije objavljivanja predloga optužnice protiv njega. Hoti je tada potvrdio da će ga zamijeniti, ali je zatim promjenio odluku.\nVučić je rekao da neće tretirati Kosovo kao nezavisnu državu i naveo da je to kazao i Hotiju.\nNaveo je da Srbija jeste u teškoj situaciji i da ne treba sumnjati da će Albanci na terenu preduzeti akcije protiv Srba.\n– Oni su doveli velike mašine i ušli u zaštićenu zonu da bi kopali put prema Albaniji i nije ih briga za manastir Dečane, nije ih briga za sudove koji su doneli odluku, niti za bilo šta…\nVučić je rekao i da je u interesu Srba i Albanaca ekonomsko otvaranje i slobodan protok, robe, kapitala i usluga i time lakša trgovina, lakši protok ljudi i železničke i avio linije.\nNe kupujemo oružje da bismo ratovali, nego da sačuvamo mir\nPredsjednik Srbije Aleksandar Vučić izjavio je danas da je Srbija mnogo modernije i ozbiljnije naoružana nego prije i naveo da se oružje ne kupuje da bi se bilo ko napadao ili da bi ratovalo, nego da bi se sačuvali mir i spokojstvo građana.\nVučić je gostujući u jutarnjem programu Pink televizije kazao da je to rezultat ubrzanog rasta i pametne politike koju su izabrali građani i najavio da će Srbija „tek biti naoružana.“\nZamoljen da prokomentariše to što su i Albanci nabavili bespilotne letjelice kao Amerikanci, rekao je da one nisu slične onima koje ima Srbija jer su njihove izviđačke, a naše borbeno–izviđačke.\nNaveo je da je Albanija tek poručila te letjelice koje treba da im se isporuče do kraja 2022. godine.\nOn je rekao i da Albanci imaju visoku regrutnu moć i ogroman broj mladih ljudi, skoro čitavu generaciju više od nas zato što su mnogo mlađi i naveo da to jesu problemi Srbije i da se radi na njihovom rešenju.\n„Nekih 17 godina je razlika u prosječnoj starosti“, ukazao je Vučić.\nTepić ruši Telekom, Đilas iz te kompanije uzeo 29,7 miliona evra\nIzjavio je i da potpredsjednica Stranke slobode i pravde (SSP) Marinika Tepić ruši državnu kompaniju Telekom Srbija „koji pripada građanima“ sa tezom „da je to kasa jedne političke partije“.\nTepić je izjavila u četvrtak da Telekom Srbija usmjerava veliku količinu novca kako bi omogućila vladajućoj Srpskoj naprednoj stranci (SNS) da uspostavi monopol nad telekomunikacijama u Srbiji i tako održi svoj rejting, a da ju je direktor za ljudske resurse u toj kompaniji napao u ponedeljak zbog toga što je dirnula u „najveću SNS kasu u zemlji“.\n„Telekom je akcionarsko društvo u kojem Srbija ima većinski udeo i kapital. Postavlja se pitanje, šta je posao političara u jednoj zemlji, da li je da razaraju državni kapital, ono što pripada građanima Srbije ili da ga pomažu“, kazao je Vučić tokom gostovanja na TV Pink.\nOn je ocijenio da političari „koji rade za tajkune“ rade na rušenju Telekoma i izneo tvrdnje da je predsjednik SSP Dragan Đilas od 2004. do 2012. godine od te državne kompanije uzeo 29,7 miliona evra na ime svoje dvije firme.\n„(Uzeli su novac) od tog Telekoma koga su svi čerupali i razarali, da ne postoji na tržištu, da ga razvali njihova tajkunska grupacija. Da razvale Telekom kada ništa nije imao, gde ništa niste mogli da pronađete na Telekomovim kanalima“, kazao je Vučić.\nRekao je da opozicija danas ruši Telekom zbog toga što nisu uspjeli da kupe dvije televizije sa nacionalnom pokrivenošću – TV Prvu i B92, sa ciljem da „na silu preuzmu političku vlast“.\nNaveo je da Telekom Srbija nastoji da se proširi na kosovsko tržište, da je pokušao da uđe na tržište Albanije, kao i da je prva kompanija u Crnoj Gori, a druga u Bosni i Hercegovini.\nDodatne mere pomoći pojedinim sektorima privrede\nPredsjednik Srbije Aleksandar Vučić izjavio je danas da se razmatraju dodatne mjere pomoći pojedinim sektorima privrede, kao što su ugostiteljstvo i hotelijerstvo, koji su najpogođeniji krizom koju je izazvala pandemija korona virusa.\n„Moramo da pomažemo hotelijerima u Beogradu, Novom Sadu i drugim gradovima“, kazao je Vučić za TV Pink.\n„Ja ih samo molim da plaćaju poreze, posebno PDV, da izdaju račune, jer su nam užasni rezultati koje sam video iz Poreske uprave, posebno kada su u pitanju pekare, ugostiteljski objekti, ali i samostalne trgovinske radnje“, kazao je Vučić.\nPodsjetio je da su mala i srednja preduzeća dobila pomoć od države u iznosu po 1.150 evra po radniku za minimalnu zaradu u trajanju od pet mjeseci, istakavši da se ne vraća državi tako što se izbjegava plaćanje poreza.\n„Ekonomska situacija u Srbiji nije laka zbog virusa korona, ali je bolja nego drugde“, kazao je on.\nVučić smatra da po svim trenutnim ekonomskim pokazateljima najbolju perspektivu od zemalja u regionu ima Srbija, pa Mađarska.\nŠta je bila suština napada na Krušik?\nPredsjednik Srbije Aleksandar Vučić izjavio je danas da Srbija „sama sebe sankcioniše i sebe ograničava“ govoreći o izvozu oružja u kavkaski region i kritikama pojedinih opozicionih političara o tome.\nVučić je rekao da danas nema previše sukoba u svijetu, „kao da se pakuje za nešto veliko“, a da njega interesuju domaća industrija, fabrike, ljudi i vojska Srbije.\nVučić se osvrnuo i na aferu „Krušik“, u koju je umiješan pokojni otac ministra unutrašnjih poslova Srbije Nebojše Stefanović, Branko Stefanović, i upitao šta je bila suština tog napada i ocijenio da niko „pojma nema“.\n„Da li je ‘on’ dobio po nižoj ceni nego državna komapnija, pa nije. Morao je neko da proda. Šta ste postigli, dali ste bugarskoj komapniji da proda. Kako će (fabrika oružja iz Valjeva) Krušik da prodaje oružje sa takvom reputacijom, jer kada se pretraži ‘Krušik’ vide se samo te ludosti, pa zašto da kupi“, naglasio je Vučić.\n„Bliži sam prostoj koaliciji SNS sa jednom strankom“\nPredsiednik Srbije Aleksandar Vučić izjavio je danas da razmišlja o dva koncepta pri formiranju nove vlade od kojih jedan podrazumeva prostu koaliciju SNS sa jednom političkom partijom dok drugi koncept podrazumeva formiranje „neke vrste koncentracione vlade“.\nOn je za televiziju Pink rekao da je bliži konceptu proste koalicije sa jednom partijom ali nije želio da precizira o kojoj se stranci radi.\n„Bliži sam tom konceptu ali ću još da merim. Drugi koncept se odnosi na neku vrstu koncentracione vlade i to zbog situacije oko Kosova i Metohije, drugog talasa korona virusa koji se očekuje na jesen i neophodnosti da se izborimo sa problemima koje stvara svetska ekonomska kriza“, kazao je predsjednik Srbije.\nNaveo je i da se u vezi formiranja vlade ne bavi matematikom već politikom i da gleda šta će da se dešava u Evropi i svijetu kako bi našao najbolje rješenje za Srbiju.\nVučić je ocijenio da su pred Srbijom „teški razgovori“ sa predstavnicima Prištine SAD 2. septembra u SAD i nastavak dijaloga u Briselu 7. septembra i pozvao građane na „najviši stepen zajedništva“.\n„Ako ne možemo da budemo jedinstveni, pokažimo najviši stepen zajedništva. To ne tražim od političkih partija ali molim građane da razumeju koliko je teška naša politička pozicija“, rekao je Vučić.\nPonovio je da će o bilo kom statusnom ili političkom sporazumu sa Prištinom odlučivati građani Srbije.\n„Ja mogu da sklapam ekonomske sporazume ali da imamo statusne i političke dogovore a da o tome ne odlučuju građani Srbije, taj slučaj neće postojati“, kazao je Vučić.\nTagoviAvdulah Hoti Aleksandar Vučić ekonomija Kosovo i Metohija Mađarska pregovori Priština Srbija


Predsedništvo da predoči javnosti BiH sadržaj dokumenta koji će poslati u sedište NATO | Novine Toronto\nPredsedništvo da predoči javnosti BiH sadržaj dokumenta koji će poslati u sedište NATO\nMinistar spoljnih poslova Bosne i Hercegovine Igor Crnadak zatražio je da se javnosti stavi na uvid dokument Program reformi Bosne i Hercegovine, koji će biti upućen u NATO sedište u Briselu.\n"Za ozbiljnost i kredibilitet institucija BiH i svih njenih građana važno je da se što pre, već narednih sati, javno objavi taj dokument", rekao je Crnadak, preneli su mediji u BiH.\nOn je kazao da se nada da Predsedništvo BiH neće ići, u kako je naveo, takvu ludost, da traži od Ministarstva spoljnih poslova BiH da tako važan dokument, koji na različite načine utiče na život građana u ovoj zemlji, uputi u sedište u NATO, pre nego što potpuni uvid u njegov sadržaj dobije javnost cele BiH.\n"Očigledno je iz izjava, koje smo imali priliku videti i čuti, da je ovo aktivacija Akcionog plana za članstvo (MAP) BiH i da je ovde došlo do potpunog zaokreta što se tiče pozicije (srpskog člana Predsedništva BiH) Milorada Dodika, jer se nigde ne spominje da je sastavni deo materijala koji će biti prosleđen u Brisel i rezolucija Narodne skupštine RS o vojnoj neustralnosti", istakao je Crnadak.\nCrnadak je dodao da kao poslanik PDP-a u Narodnoj skupštini RS smatra da zvaničnici tog entiteta moraju da upoznaju poslanike sa tim dokumentom 26. decembra "makar u zatvorenom delu zasedanja".\n"To je obaveza Dodika, kao i predsednice RS, predsednika parlamenta, da to omoguće kako bi poslanici videli šta piše u Programu reformi", rekao je Crnadak.\nPredsedništvo BiH je donelo odluku o imenovanju Zorana Tegeltije (SNSD) za predsedavajućeg Saveta ministara BiH, kao i odluku da se u sedište NATO u Briselu dostaviti dokument Program reformi BiH, dan nakon što Predstavnički dom BiH potvrdi imenovanje predsedavajućeg Saveta ministara BiH.\nPoslanici SDP BiH, SDS i PDP u parlamentu BiH tražili su danas da se javnosti predoči sadržaj tog dokumenta, ali je takav zahtev odbijen.\nPojedini poslanici su naveli da je članovima Predsedništva BiH naloženo da taj dokument pohrane u sefove.


„Rano moja“: Pjesma i video spot o stradanju Srba u Jasenovcu (VIDEO) - Vijesti Srpske – Najnovije vijesti iz Republike Srpske\nNaslovna Društvo „Rano moja“: Pjesma i video spot o stradanju Srba u Jasenovcu (VIDEO)\n„Rano moja“: Pjesma i video spot o stradanju Srba u Jasenovcu (VIDEO)\nPremijernom projekcijom video-spota „Rano moja“, na otvorenoj sceni pored Save u Gradiški, Ivan i Danica Crnogorčević su stihom, pjesmom i slikom poslali snažnu poruku i dali jedinstven prilog očuvanja istine o srpskom stradanju u Jasenovcu i Donjoj Gradini u vrijeme Drugog svetskog rata.\nPjesma „Rano moja”, koju je napisao đakon SPC Ivan Crnogorčević ima za cilj, kazao je on, da iznova pokrene i motiviše narod, sve nas, da se uključimo u borbu očuvanja istine, kako bi veličina njihove žrtve bila sačuvana od zaborava.\n„Velika žrtva našeg naroda u Jasenovcu treba da bude podsticaj svima nama da se s najvećom ozbiljnošću posveti podizanju pokoljenja koja će svedočiti da je živa duša ovog naroda i da iz krvi naših predaka nezaustavljivo vaskrsava život”, kazao je Ivan Crnogorčević.\nOn je, podstaknut filmom „Dara iz Jasenovca“, napisao tekst kako bi, u Crnoj Gori, daleko od najvećeg srpskog stratišta, i sam svedočio o jasenovačkom paklu. Osim Zorana Pilipovića, scenariste i snimatelja spota, Crnogorčević je naglasio ulogu muzičkog producenta Aleksandra Đorđevića i glumice Ljiljane Čekić, prenosi portal „Srpska info“.\nOna svojom pojavom i držanjem, kazala je Danica Crnogorčević, personifikuje srpsku majku, ženu spremnu da se suoči s velikim, neprebolnim gubitkom svojih najrođenijih, i gubitkom svoje rođene, pa i nerođene dece.\n„Njeno suočavanje sa smrću ne odvodi je u očajanje i beznađe. Ona u tome nalazi smisao stradanja da bi na kraju u Vaskrsenju pronašla večni život“, rekao je Ivan Crnogorčević na sceni pored Save, rijeke koja je za hiljade jasenovačkih mučenika, opjevanih u pjesmi i spotu, bila grobnica.\nOn je dodao da poruka pjesme ne proziva nikoga nego se dotiče veličine i stradanja srpskog naroda na ovom prostoru.\nDanica Crnogorčević se nada da će ova pjesma, koju su mnogi, zajedno s njom pjevali u gradu pored Save, zaživeti među ljudima i da će poslati poruku ljubavi, oproštaja, nade i vaskrsenja.


Izvor: Radio 021, 18.Okt.2018, 12:06\nNovinar i književnik Dušan Šijački sutra će dobiti bistu na platou Kulturnog centra "Mladost" u Futogu.\nBista se u centru Futoga postavlja na inicijativu Društva novianara Vojvodine, a delo je vajara dr Vladimira Jokanovića. Otkrivanje je u 11 časova.\nDušan Šijački je rođen u Futogu 11. marta 1882. godine, a školovao se u Beogradu. Kao gimnazijalac od 1897. godine je počeo da se bavi novinarstvom u "Socijaldemokratiji" i Skerlićevim "Radničkim novinama", >> Pročitaj celu vest na sajtu Radio 021 << kao i u šaljivom listu "Šilo". Radio je kao novinar u više novina, a sa braćom Stevanom i Gavrilom je osnivač Radničke umetničke grupe "Abrašević" u Beogradu. U januaru 1913. godine osnovao je i "Balkanske novine", prvi srpski tabloid.\nPo izbijanju Prvog svetskog rata služi kao dobrovoljac, iako je od rođenja imao iščašen kuk, a potom nastavlja da radi kao novinar na Krfu kao dopisnik srpske Vrhovne komande i dalje u Ženevi, Parizu i Njujorku. Za vreme i posle rata objavljuje i novine "Vidovdan", koje sadrže bogatu foto građu o srpskoj vojsci i dinastiji Karađorđević tokom Balkanskih ratova i Prvog svetskog rata.\nPosle rata 1922. godine bio je predsednik Beogradske sekcije Jugoslovenskog novinarskog udruženja. Tada objavljuje niz knjiga, između ostalog o Nikoli Pašiću, a kao monarhista i blizak Karađorđevićima biće sekretar kralja Aleksandra Karađorđevića, kao i novinar pres-biroa ove dinastije, odnosno njihov portparol.\nU biografiji se ne navodi šta je radio tokom i posle Drugog svetskog rata, ali je izvesno da mu kao monarhisti nova vlast nije bila naklonjena. Ono što je zabeleženo je da je Šijački, zaboravljen i siromašan, umro 10. avgusta 1958. godine kao beskućnik na poslednjoj tramvajskoj stanici na Voždovcu, u Beogradu. Decenijama posle smrti otkrivena su dva njegova dela pisana posle Drugog svetskog rata, "Moje bačko selo pod Fruškom gorom" i "Futog koga više nema" koja se čuvaju u Matici srpskoj. Prvo delo je objavljeno pre desetak godina kao fotomonografija.\nOdluku o postavljanju spomenika odobrio je Savet za kulturu 2015. godine, a od ranije jedna ulica u Futogu nosi ime po Dušanu Šijačkom.


Šta je Somatic Experience? – Centar za razvoj i radost\nSomatic experience – SE je psihobiološka terapijska tehnika za rešavanje simptoma trauma i za oslobađanje od hroničnog stresa. Ovaj pristup posmatra stres i traume kao normalan deo života i, nasuprot nekim gledištima koja podrazumevaju da su efekti stresa i traume ireverzibilni, somatsko iskustvo ističe da telo i naš um mogu da se izbore sa intenzivnim i ekstremnim iskustvima.\nOva terapija pomaže da se reše psihološki fiksirana stanja, tako što terapeut postepeno vodi klijenta ka razvoju veće tolerancije na neprijatne i teške senzacije u telu i potisnute emocije. Terapija pomaže da se oslobodi energija u telu kako bi se uticalo na uzroke simptoma trauma i stresa.\nDr. Piter A. Levin je početkom devedesetih godina prošlog veka zasnovao ovaj pristup na izučavanju fiziologije i psihologije stresa, kao i na 45 godina kliničke prakse. Tokom svog rada Piter Levin je izučavao efekte stresa na nervni sistem i na telo, kao i nastanak trauma.\nTrauma nastaje kao posledica akumuliranog stresa i kontinuirane izloženosti stresu, i/ili kada situaciju u kojoj se nalazimo doživljavamo kao životno ugrožavajuću. U ovakvim situacijama smanjuje se rezilijentnost i mogućnost osobe da funkcioniše lako i u punom kapacitetu. Trauma može biti posledica velikog broja različitih situacija kao što su: kontinuirana izloženost strahu i anksioznosti, konfliktima i akumuliranom stresu, životni gubici, posledica neadekvatnog afektivnog vezivanja u ranim godinama života, trauma prouzrokovana rođenjem, saobraćajne nesreće, prirodne katastrofe, ratovi, invazivni medicinski zahvati, emocionalno, seksualno i fizičko zlostavljanje.\nTrauma nije prouzrokovana samim događajem kome je pojedinac izložen i zbog toga ista situacija ne dovodi nužno do istog odgovora kod svakog pojedinca. Trauma se razvija onog trenutka kada telo, psiha i nervi sistem pojedinca nisu u stanju da prerade određeni događaj, jer se iskustvo događa neočekivano, suviše brzo ili se stresni događaji javljaju u nizu.\nSomatsko iskustvo je uspešan terapijski pristup jer fokus pri radu sa klijentima nije primarno na sadržaju, već na telu i senzacijama u telu, što klijentu pomaže da bude “sada i ovde”. Takođe, ova terapija pomaže jačanju sopstvenog potencijala za rešavanje problema prouzrokovanih stresom ili traumom, pomaže nam da se orijentišemo na pozitivne aspekte u nama samima i oko nas i da gradimo nove odgovore na životne situacije.\nViše o Somatic Experience možete saznati ovde: http://www.traumahealing.org/index.php


Intertech SAMA HTX-550-B7 ARMOR - 88882162 napajanje cena, cene Srbija, prodaja Beograd Novi Sad Niš\nIntertech SAMA HTX-550-B7 ARMOR - 88882162 napajanje cene\nTrenutno nemamo slike za Intertech SAMA HTX-550-B7 ARMOR - 88882162\ncena od 13.752,00 din\nEPonuda nije internet prodavnica već Vam omogućava da brzo i lako nađete Intertech SAMA HTX-550-B7 ARMOR - 88882162 napajanje po najjeftinijoj ceni. Naš cilj je da kupci budu što bolje informisani o ponudi Intertech napajanje SAMA HTX-550-B7 ARMOR - 88882162 na tržištu Srbije. Vrlo lako nalazite željeni proizvod za kategoriju Napajanja cene, ne morate da lutate od sajta do sajta za Intertech Napajanja, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Intertech SAMA HTX-550-B7 ARMOR - 88882162 napajanje sa PRODAVCEM. EPonuda ne može da garantuje potpunu tačnost specifikacije i slika za Intertech SAMA HTX-550-B7 ARMOR - 88882162 napajanje. Pre kupovine, podatke za Intertech napajanje SAMA HTX-550-B7 ARMOR - 88882162 proverite na sajtu PROIZVOĐAČA.


Mihajlović: Jaka politička volja preduslov za investicije | ENERGETIKArs.com\nNalazite se na Home » ENERGETIKA » Mihajlović: Jaka politička volja preduslov za investicije\nObjavljeno: 11:03, 2. маја 2013.\nBEOGRAD, Energetika Srbiji može da donese milijarde evra, ali je neophodno jaka politička volja da se stvori povoljan ambijent za investitore, izjavila je ministar energetike, razvoja i zaštite životne sredine Srbije Zorana Mihajlović.\n„Svako će deklarativno reći da hoće investicije, ali kad pogledamo prethodnih 10, 15 godina – tih investicija nije bilo, a nije ih bilo jer nije bilo zakona. Sada nam treba politička volja Vlade i države da se to promijeni“, poručila je Mihajlovićeva.\nOna je za Tanjug rekla da Vlada Srbije trenutno vodi pregovore o nizu krupnih infrastrukturnih projekata čija se vrijednost mjeri milijardama evra.\n„Razgovora se sa kanadskim i švajcarskim partnerima za Hidroelektranu `Bistrica`, koja je prioritet, za `Đerdap tri` se interesuje nekoliko kineskih, kao i partnera iz Ujedinjenih Arapskih Emirata, a za Termoelektranu `Štavalj` češke i neke druge kompanije“, pojasnila je Mihajlovićeva.\nOna je naglasila da je plan da resorno ministarstvo, odnosno Vlada, do kraja godine sačini dva predugovora sa potencijalnim strateškim partnerima. Srna\nTags: fokus,investicije,investitori,vlada srbije,zorana mihajlovic


Oli Ren: Program IPA sprema zapadni Balkan za članstvo u Evropsku uniju\nEvropski komesar Oli Ren izjavio je danas u Briselu da će program predpristupne pomoći Evropske unije (IPA) za zapadni Balkan omogućiti državama tog regiona da se pripreme za ulazak u članstvo EU i za korišćenje zamašnih strukturnih i kohezionih fondova Unije. Iz programa IPA će za zapadni Balkan i Tursku do 2013. biti izdvojeno oko 13 milijardi evra sredstava, a Srbija će godišnje dobijati o 190 miliona evra godišnje za projekte iz tog programa.\nKomesar Ren je, na seminaru s predstavnicima zemalja regiona, rekao da će presudno za spremnost svake od njih biti u kojoj meri će njihove državne uprave biti osposobljene da preuzmu odgovornost i kapacitet za upravljanje i trošenje dobijenih sredstava. Ren je ukazao da su u program IPA, koji će početi da se sprovodi početkom 2008, uključeni i ključni elementi strukturnih fondova i Zajedničke poljoprivredne politike EU.\n"Jasno je, prema tome, da će program naše pomoći zemljama regiona da se pripreme za primenu instrumenata kohezione politike i ruralnog razvoja EU", rekao je.\nDelegaciju Srbije na seminaru predvodi državni sekretar u ministarstvu finansija Ranko Guzijan, a učestvuju i predstavnici Bosne i Hercegovine, Crne Gore, Makedonije, Hrvatske i Albanije, kao i UNMIK-ova delegacija za Kosovo. Srbija i drugi potencijalni kandidati za članstvo u EU će iz programa IPA dobijati sredstva za tranziciju i izgradnju institucija, kao i prekograničnu saradnju. Kad zemlja dobije status kandidata za članstvo, moći će, isto kao i Hrvatska i Turska, da koristi IPA fondove i za projekte prirodne sredine, ruralni razvoj i osposobljavanje stručnjaka i kadrova.\nEvropski komesar Ren je na seminaru naglasio da će brzina ugradjivanja zemalja zapadnog Balkana u članstvo Evropske unije "direktno zavisiti od reformi koje bude sprovodila pojedinačno svaka od njih". Evropska komisija je u julu objavila prvi višegodišnji plan 2007-2009 za finansiranje projekata iz programa IPA od ukupno 3,961 milijardi evra.\nSrbija će prema planu Evropske komisije iz IPA u razdoblju 2007.-2009. ukupno dobiti 572,4 miliona evra, Crna Gora 97,3 miliona, Kosovo "na temelju rezolucije 1244 Saveta bezbednosti Ujedinjeh nacija" 199.1 milion, Makedonija 210,4 miliona, Albanija 212,9 miliona, Hrvatska 438,5 miliona i Turska milijardu i 602,3 miliona evra. Pomoć namenjena za više korisnika će iznositi 402,7 miliona evra.


Određen raspored Juniorske lige Srbije - Kragujevac Wild Boars\nKragujevac Wild Boars > News > Juniori > Određen raspored Juniorske lige Srbije\nOdređen je raspored Juniorske lige Srbije, koja od osnivanja nosi naziv „Trofej Veljka Makojevića“, u slavu i sećanje na igrača, trenera i reprezentativca iz redova Divljih veprova, koji je tragično preminuo 10. avgusta 2008. godine.\nZa ovogodišnji „Trofej Veljka Makojevića“ boriće se ukupno 11 timova, podeljenih u dve grupe po regionima. Divlji veprovi će se igrati u grupi „Jug“, zajedno sa Kraljevskim krunama iz Kraljeva, Anđeoskim ratnicima iz Čačka, Mladenovac Forestlanders-ima, požarevačkim Outlaws-ima i niškim Imperatorima, dok će se u grupi „Sever“ boriti Pančevo Panteri, beogradski Vukovi, Indijanci iz Inđije, novosadske Vojvode i Legionari iz Sremske Mitrovice.\nTakmičenje po grupama, koje će se igrati po jednokružnom sistemu, startuje 10. septembra, a po dva najbolja tima iz obe grupe plasiraće se u polufinale, koje je na programu 29. oktobra, posle čega će se finalni okršaj odigrati 13. novembra.\nKragujevčani će novu borbu za „Trofej Veljka Makojevića” započeti na svom terenu, gde će ugostiti niške Imperatore, a u prvom kolu grupe „Jug“ sastaće se još Kraljevo Royal Crowns – Požarevac Outlows i Čačak Angel Warriors – Mladenovac Forestlanders.\nDivlji veprovi, pod dirigentskom palicom glavnog trenera Marka Vujanca, naporno treniraju još od završetka seniorske sezone i nadaju se da će, i pored smene generacije, ove godine napraviti korak dalje u odnosu na prošlu sezonu, kada su u finalu tesno poraženi od Pančevo Pantersa (32:31).\n– U odnosu na prošlu godinu tim se dosta izmenio, jer je 25 igrača prestarilo juniorski uzrast i na njih nećemo moći da računamo. Ekipa je dosta podmlađena, pa na rosteru, koji broji preko 70 imena, imamo samo petoricu igrača rođenih 1992. godine. Na dosadašnjim treninzima nijednom nije bilo ispod 50 igrača, a posebno me raduje to što kod njih vidim veliku želju za učenjem od trenera i starijih drugara. Stvorena je odlična atmosfera u ekipi, oseća se jako prisustvo timskog duha i sigurno je da ćemo u svakoj utakmici ići na pobedu – rekao je Nemanja Čalija, predsednik Divljih veprova.


Oprez: „Vampirske“ Fejsbuk aplikacije vas prate i kada izbrišete profil\nPoslednji skandal koji je potresao Fejsbuk uzrokovao je da mnogi korisnici ove društvene mreže razmišljaju da obrišu svoje naloge kako bi zaštitili svoje privatne podatke.\nMeđutim, brisanje profila sa ove društvene mreže nije dovoljno da bi izbegli da Fejsbuk, njegovi oglašivači i takozvane „vampirske“ aplikacije prestanu da vas prate po internetu i zloupotrebljavaju vaše, ali i podatke vaših prijatelja.\nFejsbuk koristi fragmente koda, u kom se nalaze tagovi, pikseli i kolačići (cookies), da bi prikupio informacije o vama i kreirao vaš digitalni profil, pa čak i ako nemate nalog na ovoj društvenoj mreži.\nOsim toga, Fejsbuk dopušta hiljadama raznoraznih „vampirskih“ aplikacija da vas prate i sakupljaju podatke o vama. Mnogi korisnici Fejsbuka zato ručno brišu aplikacije i ukidaju dopuštenja, ali je pitanje šta je sa podacima koje su aplikacije već pokupile.\nMark Zakerberg priznao je da je „pravio greške“ koje su dovele do skandala kada je kompanija Cambridge Analytica pokupila sa FB privatne podatke miliona korisnika. Međutim, Fejsbuk koristi marketinšku platformu „Audience Network“, kako bi plasirao oglase prema vašim afinitetima.\nFejsbuk tako sakuplja informacije o vama preko vaše IP adrese, čak i kada niste na FB, pa tačno zna koje ste stranice posećivali, šta ste kucali u Googlu, ili koliko ste vremena proveli čitajući ili gledajući nešto na netu, prenosi Avaz.\nNije Fejsbuk jedini koji koristi ovu tehnologiju. Ciljani marketing koriste i Google i Apple, pa zato ne treba da čudi to što kada u Google ukucate, na primer, noćenje u Beogradu, za par minuta na portalima počinju da vam izlaze reklame za hotele i smeštaj u Beogradu.\nU slučaju Fejsbuka, veliki problem korisnicima mogu predstavljati brojne aplikacije, od kojih su mnoge „vampirske“. Te aplikacije mogu prikupljati podatke ne samo o vama, već i svim vašim prijateljima na Fejsbuku.\nNa taj način je i Cambridge Analytica pokupila podatke oko 50 miliona korisnika FB, što je kasnije koristila u predizbornoj kampanji Donalda Trampa i kampanji za Brexit.\nKako biste sprečili aplikacije da prikupljaju podatke o vama, na ovom LINKU možete proveriti koje sve aplikacije imaju ovlašćenja za to, i možete ih isključiti.


Udruženje osiguravača Srbije (UOS) i Slovenačko udruženje osiguravača potpisali su danas Sporazum o zaštiti posetilaca koji će vozačima iz obe države omogućiti bržu i efikasniju naknadu štete, bez prekida putovanja u slučaju eventualnih saobraćajnih nezgoda.\nKako je rečeno na konferenciji za novinare, ovaj sporazum koji je potpisan u prostorijama Sava osiguranja predviđa da se oštećeno lice, koje je pretrpelo štetu na teritoriji druge države, obrati svom nacionalnom Birou zelene karte, koji će u saradnji sa biroom države u kojoj se nezgoda dogodila, omogućiti brže prikupljanje dokumenata i informacija potrebnih za ostvarivanje prava na naknadu štete.\nNaglašeno je i da će ovaj sporazum osim što predstavlja iskorak u zaštiti građana, osiguravajućih društava i vozača, dodatno unaprediti saradnju dve države, kroz unapređenje tranzita, turizma i prometa između Slovenije i Srbije.\nGeneralni sekretar UOS-a Radmila Jašarović kazala je da je Sporazum kreiran tako da državama van Evropske unije, odnosno državama koje nisu u sistemu direktiva EU, pruži mogućnost da obezbede dodatnu zaštitu i pomoć svojim građanima koji motornim vozilima putuju na teritorije drugih država.\nOna je kazala i da je Srbija Sporazum o zaštiti posetilaca ranije potpisala sa nacionalnim biroima Grčke, Turske, Bosne i Hercegovine, Crne Gore i Hrvatske, a da je u planu potpisivanje sa Rumunijom, Bugarskom i Mađarskom.\nDirektorka slovenačkog Udružeja Maja Krumberger je naglasila da je potpisani Sporazum nastavak dobre saradnje slovenačkih i srpskih osiguravača, dodavši da je Srbija tek druga država sa kojom Slovenija potpisuje ovakav sporazum.


May 19, 2020 HMD Global, Nokia\nKompanija HMD Global, dom Nokia telefona, najavila je danas imenovanje Adama Fergusona (Adam Ferguson) na mesto direktora marketinga proizvoda.\nAdam je prethodno obavljao poziciju direktora marketinga u kompaniji OnePlus za područje Evrope, a sa sobom donosi i bogato iskustvo iz FMCG sektora, s obzirom na to da je bio na visokim marketinškim pozicijama za područje Istočne Evrope u kompanijama kao što su Nestle i Unilever.\nAdam će biti zadužen za predvođenje sveobuhvatne proizvodno-marketinške strategije kompanije HMD Global za čitav portfolio Nokia pametnih i klasičnih telefona. Adamovo imenovanje dolazi odmah nakon što se kompaniji, na mestu direktora marketinga, priključio Stiven Tejlor (Stephen Taylor), dok kompanija HMD Global nastavlja sa jačanjem svog liderskog tima uz najave novih proizvoda. Adam će direktno odgovarati Stivenu Tejloru, dok će zajedno razvijati dugoročnu strategiju rasta za celokupan portfolio Nokia telefona.\nAdam Ferguson, direktor marketinga proizvoda u kompaniji HMD Global\n“Kao neko ko je veoma entuzijastičan kada je reč o mobilnim telefonima, presrećan sam što se priključujem kompaniji HMD Global, domu Nokia telefona. Nema puno uređaja koji mogu da očaraju svoje korisnike i da izazovu kod njih osećaj lojalnosti kao što to mogu Nokia telefoni. Radujem se ovoj prilici i obezbeđivanju onoga na šta su fanovi navikli – najkvalitetnijeg dizajna i najnovije tehnologije po izuzetno pristupačnim cenama.”\nStiven Tejlor, direktor marketinga u kompaniji HMD Global\n“Radujem se bliskoj saradnji sa Adamom i uveren sam da će naš tim dosta toga da nauči iz njegovog iskustva. On je zaista pravi marketinški lider, čije će iskustvo u globalnom FMCG sektoru, telekomunikacijama i potrošački orijentisanim tehnološkim preduzećima, nesumnjivo pokrenuti našu proizvodno-marketinšku strategiju u nove i uzbudljive pravce.”\nAdam Ferguson se priključuje kompaniji u uzbudljivom periodu, u kom je nedavno najavljen prvi 5G Nokia pametni telefon – Nokia 8.3 5G.* Uz najveći broj opsega novih 5G radio talasa na telefonu do sada, ovaj pametni telefon pruža zaista globalnu pokrivenost sa bržim vezama, demonstrirajući na taj način posvećenost kompanije HMD Global da svojim korisnicima širom sveta pruži uređaje koji su spremni za budućnost kako bi zadovoljila njihove potrebe.


USAID/INSPIRE organizuje trening 'Prava LGBTIQ osoba'\nUSAID/INSPIRE organizuje trening Prava LGBTIQ osoba koji ima za cilj upoznati učesnike i učesnice sa osnovnim konceptom ljudskih prava, nosiocima, te vrijednostima jednakosti, slobode i nediskriminacije. Prisutni će imati priliku da se upoznaju sa međunarodnim, regionalnim i nacionalnim pravnim okvirom za zaštitu seksualnih i rodnih manjina, te izabranim slučajevima iz pravne prakse. Kroz debatu će razvijati argumentaciju putem koje će u javnoj sferi biti u mogućnosti zagovarati za poboljšanje položaja seksualnih i rodnih manjina.\nTrening će se održati u hotelu Hills, Ilidža, Sarajevo od 13. do 15. decembra. Molimo da u skladu sa vašim ugovornim obavezama delegirate jednog učesnika/cu koji se može prijaviti OVDJE.\nNapominjemo da se iz svake organizacije prijavljuje samo jedan učesnik/ca, te da je potrebno da ta osoba ranije nije prisustvovala na istom treningu u okviru ovog programa. Prijave su moguće od 30.11. do 8.12. Prijava na trening ne osigurava odabir, tako da ćete o konačnoj odluci biti blagovremeno obaviješteni. Organizator snosi troškove smještaja za učesnike koji dolaze van Kantona Sarajevo i Istočnog Sarajeva, te refundira putne troškove.\nProšla objava Narodno pozorište Sarajevo: Za umjetničkog direktora Baleta imenovan Evegeny Gaponko\nSljedeća objava Decembarski repertoar Narodnog pozorišta Sarajevo u znaku premijere baletne predstave ŽETVA\nSvečano otvorena nova kuća Goethe-Instituta BiH


Saradnja u zaštiti od seksualnog zlostavljanja dece na internetu – Info Centar Juga\nDržavna sekretarka Ministarstva trgovine, turizma i telekomunikacija Tatjana Matić izjavila je danas da je Nacionalni kontakt centar za bezbednost dece na internetu za godinu i po dana od osnivanja registrovao 84 predmeta koji imaju elemente krivičnog dela i odnose se na seksualno zlostavljanje dece.\nMatić je, prilikom potpisivanja Sporazuma o saradnji sa međunarodnom organizacijom „Save the children“, istakla da je u pitanju najteži oblik ugrožavanja dece na internetu.\nOna je navela i podatak da je Interpolova međunarodna baza podataka za seksualno iskorišćavanje dece (ICSE) registrovala deset hiljada slučajeva takvog zlostavljanja dece putem interneta širom sveta, za sedam godina od pokretanja baze.\nVeliki broj ovakvih slučajeva čak ostaje neprijavljen ili deca i roditelji obrišu dokaze i ugase nalog na kojem se desilo uznemiravanje. Tako prestupnici ostaju nekažnjeni i nastavljaju da uznemiravaju i zlostavljaju. Zbog toga je veoma važna edukacija, da i deca i odrasli znaju kako se postupa kod zloupotreba, ali pre svega radi prevencije, poručila je Matić.\nOna je upozorila na to da svaka komunikacija sa nepoznatom osobom, u kojoj se iznose lični podaci ili intima, nosi sa sobom ogroman rizik.\nDržavna sekretarka je izrazila očekivanje da će aktivnosti definisane u Sporazumu o saradnji, koji je u ime organizacije „Save the children“ potpisala menadžer kancelarije za Srbiju Dubravka Vranjanac, doprineti kvalitetu edukativne kampanje Ministarstva, IT karavan, kao i razvoju Nacionalnog kontakt centra za bezbednost dece na internetu.\nMatić je podsetila na to da pored telefonskog i onlajn savetovanja, edukacije i prijema prijava, putem telefona 19833 i veb adrese www.pametnoibezbedno.rs, Kontakt centar organizuje i prezentacije o bezbednosti dece na internetu širom Srbije, koje mogu da zakažu i sami građani i škole.


Atletika: Zorana Barjaktarović dvostruka vicešampionka Srbije -\n26. avgusta 2019.0633\nAko sagledamo sva dešavanja pre poslednja dva takmičenja moramo istaći da je ovo veliki uspeh za najbolju pančevačku atletičarku.\nNeugodna povreda koja je u potpunosti izbacila iz trenažnog procesa kada je bilo potrebno najviše odraditi, pa ponovo krenuti od početka i doći do nivoa na kome je trčala Zorana je pokazatelj da je pravi sportista.\nZorani je ovo šesta sezona da je među najboljim sprinterkama u Srbiji u seniorskoj konkurenciji, a u prethodne četiri sezone je bila zlatna na 100m i 200m.\nSledeće takmičenje je Prvenstvo Balkana za seniore u Bugarskoj na kome će ako sve bude kako treba Zorana nastupiti u tri discipline: 100m, 200m i štafeti 4x100m.\nOd nje se očekuje da na tom takmičenju da svoj maksimum i da dostojno reprezentuje AK Dinamo Pančevo, Grad Pančevo i Republiku Srbiju.\nVeliki je pritisak na njoj. Ogromna očekivanja, veliki trud od 11 meseci je iza nje i konstantna borba protiv povrede, to može da izdrži samo veliki sportista a Zorana Barjaktarović je definitivno to!\nRelated tags : ak dinamoatletski klub dinamo pančevozorana barjaktarović\nPančevo: triatlonci Davidovićeva i Lukić viceprvaci države\n30. aprila 2020.0528\n11. maja 2020.0790\n8. oktobra 2019.0529\n1. jula 2022., 07:07


Povodi - datum: 2019-09-14 SPECIJALISTIČKE STUDIJE ZA DVA PROGRAMA\nNa Pravnom besplatno za 105 studenata Na sedam smjerova studijskog programa Pravne nauke ima 105 budžetskih i 135 samofinansirajućih, dok na studijskom programu Bezbjednost i kriminalistika, smjer kriminalističko suprotstavljanje savremenim oblicima kriminaliteta, ima 60 samofinansirajućih mjesta\nNa Pravnom fakultetu Univerziteta Crne Gore (UCG) na specijalističkim studijama ima ukupno 300 mjesta za studente. Prodekan za nastavu Pravnog fakulteta Marko Dokić navodi da na sedam smjerova studijskog programa Pravne nauke ima 105 budžetskih i 135 samofinansirajućih, dok na studijskom programu Bezbjednost i kriminalistika, smjer kriminalističko suprotstavljanje savremenim oblicima kriminaliteta, ima 60 samofinansirajućih mjesta.\n– Specijalističke studije na Pravnom fakultetu nude široku lepezu znanja i studentima omogućavaju dalje usavršavanje u onim oblastima za koje imaju posebno interesovanje. To potvrđuje čak sedam smjerova na studijskom programu Pravne nauke. Smjerovi studijskog programa Pravne nauke su: pravosudni, krivično-pravni, međunarodno-pravni, poslovno-pravni, građansko-pravni, istorijsko-pravni i ustavno-pravni smjer – objašnjava prodekan Dokić.\nProdekan Dokić je kazao da, kao i svake godine, na Pravnom fakultetu UCG očekuju veliko interesovanje studenata za specijalističke studije studijskih programa Pravnog fakulteta.\nUCG će ove godine upisati 1.323 studenta specijalističkih studija koji će se školovati o trošku države.